Treće veče Beer Festa: sitna kišica rominja ali publika uživa uz Legende, Kristale, Kerber i druge - Sjajne Vesti\nSJAJNE VESTI SA BEER FEST-a!\nI treći festivalski dan Beer Festa obeležava loše vreme. Kiša ni danas ne prestaje da pada, kao ni prethodnih dana, vremenske prilike ne idu u prilog posetiocima festivala, ali to ne umanjuje zabavu, uživanje uz muziku i pivo!\nNa binu su prvi izašli članovi grupe „Ničim izazvan“, i otvorili muzičko veče pesmom „Tužne devojke“, ali publika ne prihvata reč „tužna“ već veselo skakuće po kiši i po taktu melodije. Kiša pojačava a grupa „Ničim izazvan“ ne odustaje da svira pesme koje oduševljavaju publiku, devojke su u transu, blato posebno inspiriše zaljubljene i oskudno obučene parove. Na sve strane pršte poljupci, tako da će većina moći da se pohvali kako se ljubila na kiši.\nIako je prvi dan vikenda, kolone posetilaca već oko sedam sati pristižu na Ušće željni provoda, ne mareći ni za hladnoću ni teške oblake koji se valjaju iznad Beograda.\nČim su oni završili svoj nastup, na binu izlaze i članovi jedne od najpoznatijih grupa sa ovih prostora grupa „Legende“ koji na Beer Festu već tradicionalno nastupaju.\nPočeli su sa pesmom „Ne pitaj“, zatim jednom poznatom narodnom pesmomu „Ej, dragi, božurove sadi“ a publika uživa i zajedno peva svaku strofu a ni dosadna kiša ne može da im pokvari uživanje. Posetioci željni dobrog provoda pristižu ne mareći za vreme.\nNa red da se predstave publici, odmah nakon „Legendi“, dolaze momci iz benda „Kristali“ koji sa svojim pesmama odmah razdrmavaju publiku, pa je šljapkanje po barama u velikom stilu moglo da počne.\nUšćem se nižu pesme jedna za drugom, publika poskakuje i u ritmu i zbog hladnoće sa pesmom „Sad je sve u redu“.\nKao da nas je čula, odmah po završetku sjajnog nastupa benda „Kristali“ i izlaska članova grupe „Kerber“ kiša prestaje da pada na oduševljenje razdragane publike.\nUz vrisak i ogromno oduševljenje publike izašli članovi benda „Kerber“, a nastup su otvorili svojom pesmom „Kao tvoj kerber“.\n„Dobro veče Beograde! Rasterali smo kišu. Kada čovek dođe pred ovoliku publiku, mora da se vrati na sam početak“ – rekao je vođa grupe Gale.\nPotom se ređaju hitovi jedan za drugim pesme „Mezimac“ pa“Nebo je plavo za sve“ a publika prati i zajedno sa njima peva svaki hit do kraja nastupa, srećni što je kiša prestala da pada.\nSJAJNO VEČE NA BEER FESTU!\nsjajne vesti, belgrade beer fest, beer fest, kerber, nicim izazvan, legende, kristali\nTreće veče Beer Festa: sitna kišica rominja ali publika uživa uz Legende, Kristale, Kerber i druge postavio Milivoje Rosandić 22.08.2015


SEND 2.0 (http://send.irb.hr/) pušten je u rad 3. ožujka 2014. Pristup za knjižnice i njihove korisnike omogućen je putem AAI@EduHr korisničkog računa, a također je omogućena posebna registracija za knjižnice izvan sustava. Zamišljen je kao aplikacija za međuknjižničnu posudbu putem koje knjižnice mogu naručivati građu od Knjižnice IRB-a, ali i od svih ostalih knjižnica iz Hrvatske/inozemstva koje se prijave u sustav.\nSEND 2.0 također omogućuje slanje digitalnih datoteka korisnicima/drugim knjižnicama te pruža potpunu podršku u procesu narudžbe/dostave digitalne građe. Sastavni dio SEND-a 2.0 je i modul praćenja statistike posudbi, što bitno olakšava nadzor i uvid u meduknjižničnu posudbu.\nKako bi se upoznali sa svim mogućnostima programa pozivamo registrirane knjižnice/korisnike, kao i one koji to još nisu da nam se pridruže na Kolokviju Knjižnice Instituta Ruđer Bošković na kojem će SEND 2.0 i službeno biti predstavljen javnosti.\nPoslijednja izmjena dana Srijeda, 02 Travanj 2014 08:17


Foto: Ilustracija | Vakcinacija djece u BiH podijelila stručnjake\nAnja Matarugić 11.06.2021 09:00\nBANJALUKA, SARAJEVO - Prema mišljenju pedijatara, vakcinacija djece protiv kovida-19 je preuranjena, jer djeca rjeđe obolijevaju od virusa korona, a sa druge strane mišljenje epidemiologa je da je imunizacija mališana opravdana, jer su djeca veliki prenosioci virusa.\nSa druge strane, kako "Nezavisne novine" nezvanično saznaju, nijedna institucija u BiH još nije išla sa sličnim zahtjevom prema Agenciji za lijekove i medicinska sredstva BiH, a mišljenja struke su podijeljena kada je u pitanju imunizacija najmlađih.\n"Na tu temu nema još dovoljno studija da bi se vakcinacija djece mogla sa sigurnošću odraditi", navela je Ćojanovićeva za "Nezavisne".\n"Malu djecu nema potrebe vakcinisati, jer je mala prokuženost mališana ovog uzrasta, rijetko oboljevaju od korone, tako da zasad mislim da nije potrebno njih vakcinisati", kazala je Ćojanovićeva.\n"Njihovi roditelji i osobe s kojima se najčešće sreću trebalo bi da se vakcinišu. Još nema zvaničnih stavova kada je riječ o vakcinaciji ove grupe djece", rekla je Ćojanovićeva.\nSa druge strane Ednan Drljević, infektolog iz Opšte bolnice "Abdulah Nakaš" Sarajevo, je za "Nezavisne novine" rekao da s epidemiološke strane imunizacija djece nije preuranjena, već je u potpunosti opravdana, pošto su djeca poznata kao značajni prenosioci virusa.\n"Djeca ne obolijevaju od virusa korona, ali su značajni prenosioci. Epidemiološki je bolje vakcinisati djecu, nego starije građane, jer se stariji slabije kreću, dok su djeca stalno u pokretu i kontaktu", naveo je Drljević.\n"Kao struka smo sigurno pristalice vakcinacije djece, jer je s epidemiološke strane potpuno shvatljivo da se i oni vakcinišu", kazao je Drljević, dodajući da nije preuranjeno vakcinisanje djece do šest godina, jer u SAD već planiraju tu dobnu skupinu mališana vakcinisati do kraja godine.\nIspred "Banjalučkog velesajma" juče se stvorila velika gužva, jer je došlo do pada sitema na ovom vakcinalnom punktu, najvećem u Banjaluci.\nKako je potvrđeno "Nezavisnim novinama" u Domu zdravlja Banjaluka, došlo je do pada sistema te su odmah počeli da rade na otklanjanju problema.\n"Problem je tehničke prirode, radimo od ranog jutra na oklanjanju kvara, ali vakcinacija nije prekinuta već je usporena", kazali su iz Doma zdravlja Banjaluka i apelovali na građane da imaju strpljenja.\nNaime, juče je u "Banjalučkom velesajmu" bila organizovana imunizacija građana astrazeneka vakcinom bez prethodnog najavljivanja, te su se brojni građani uputili ka ovom vakcinalnom punktu.


Opština Ugljevik službenicima duguju dvije plate\n23.09.2014. / 15:17\nUGLJEVIK, Zaposleni u upravi opštini Ugljevik nisu dobili zadnje dvije plate i nadoknadu zu topli obrok za 15 mjeseci, potvrdila je za poslovni portal CAPITAL.ba Petra Gajić, predsjednica Sindikalne organizacije u opštinskoj administraciji.\n„Aktivno pregovaramo o isplati plata zaposlenima. Ovih dana isplaćena je junska plata, a svakodnevno pregovaramo o isplati julske plate. Tačno je to da nam opštinska uprava duguje dvije plate, julsku i avgustovsku, te petnaest nadoknada za topli obrok“, kaže Gajić.\nU Opštinskoj upravi u Ugljeviku trenutno je zaposleno 111 radnika, nakon što su im pripojeni i vatrogasci, koji su djelovali u okviru Vatrogasne jedinice Ugljevik.\nBez vatrogasaca, opštinska administracija u Ugljeviku ima zaposlenih oko 90 radnika. Planirani budžet za ovu godinu iznosio je oko 11,5 miliona KM i ova opština se godinama svrstavala u lokalne zajednice sa najvećim budžetom u odnosu na broj stanovnika.\nSkupštinsku većinu u Ugljeviku čini Srpska demokratska stranka, Srpska radikalna stranka Republike Srpske, Srpska radikalna stranka dr Vojislav Šešelj, Socijalistička partija Republike Srpske i Stranka demokratske akcije.


Što prije pokrenuti promjenu izbornih pravila » CDT\n25/09/2020 CDT Portal\nCentar za demokratsku tranziciju (CDT) poziva predsjednika Skupštine Crne Gore i sve poslaničke klubove da u najkraćem roku pokrenu rad Odbora za sveobuhvatnu promjenu izbornog zakonodavstva.\nZavršetkom izbornog procesa nije ispunjena i potreba poboljšanja izbornih i srodnih zakona. Ovaj izborni proces, iako su njegov ishod po prvi put prihvatile sve političke grupacije koje su učestvovale u njemu, je pokazao stare i neke nove manjkavosti koje trebaju biti otklonjene.\nBudući da su političke opcije zastupljene u novom Parlamentu u dužem vremenskom periodu, a i u toku ovog izbornog procesa, ukazivale na potrebu za korekcijama i davale konkretne predloge za promjenu izbornog sistema i zakonodavstva smatramo da je pogodan politički trenutak za obnavljanje ovoga procesa.\nTakođe, ako imamo na umu činjenicu da nas novi redovni izborni ciklus tj. redovni predsjednički i lokalni izbori očekuju u prvoj polovini 2023. godine, jasno je da ove aktivnosti moraju početi što prije, kako bi konačno bilo vremena za razmatranje svih otvorenih pitanja bez obzira na njihovu političku osjetljivost i/ili pravnu komplikovanost.\nOvaj proces može dovesti i do bitnijih promjena pa ga je važno završiti makar godinu prije održavanja izbora kako bi se kompletan sistem, ali i birači pripremili, edukovali i prilagodili eventualnim promjenama.\nZato smatramo da bi u novim političkim okolnostima trebala postojati i politička potreba i politička volja svih relevantnih subjekata koji su zastupljeni u Skupštini Crne Gore da se ovaj proces konačno finalizira. Potrebno je blagovremeno ispuniti ovu važnu potrebu i važan uslov demokratizacije našeg društva ali i obavezu na našem putu ka Evropskoj uniji. Nije ništa manje važno je i ispunjenje javnih obećanja koja su politički subjekti davali građanima u dužem vremenskom periodu.\nNa kraju, pored dogovora poslaničkih klubova o sastavu i pravilima funkcionisanja Odbora, vjerujemo da nikad nije bila važnija i njegova puna transparentnost i inkluzivnost kroz učešće stručnjaka i organizacija koji posjeduju ekspertizu iz ove oblasti.


ARHIVA: Ivanka Trump i Donald Trump Mlađi tokom kampanje bivšeg predsjednika Trumpa u Kenoši (Foto: REUTERS/Carlos Barria)\nNjujorški državni tužilac uputio je Donaldu Trumpu mlađem i Ivanki Trump, sinu i kćerki Donalda Trumpa, obavezni poziv da svjedoče u okviru građanske istrage o poslovanju i kompaniji bivšeg američkog predsjednika.\nKrivičnu istragu nadgleda Alvin Breg, koji je u subotu položio zakletvu kao okružni tužilac i time naslijedio Sajrusa Vensa - zvaničnika koji je dvanaest godina predvodio tužilaštvo.\nBreg je u decembru za CNN izjavio da želi lično da bude uključen u taj slučaj i da na njemu rade vrhunski tužioci.\nTrump i njegova porodica namjeravaju od sudije da zatraže da inicijativa tužilaštva, da sasluša Trampove potomke - ali i njega, bude blokirana.\nPravni zastupnici Trumpove kompanije, kao i Donald Trump mlađi i Ivanka Trump agenciji Reuters nisu bili dostupni za komentar.\nErica Trumpa, izvršnog potpredsjednika organizacije Donalda Trumpa, tužilaštvo je u okviru građanske istrage ispitalo oktobra 2020.\nIvanka Trump, koja je za svog oca radila prije nego što je izabran za predsjednika 2016. bila je angažovana u Bijeloj kući kao viši savjetnik.\nNjen brat nastavio je da se bavi porodičnim biznisom i promovisao očeve aktivnosti kao šefa države.\nNjujorško tužilaštvo i tužiteljka Leticija Džejms posljednje tri godine istražuju da li je kompanija Donalda Trumpa fiktivno uvećavala vrijednost svojih nekretnina kako bi dobila bankarske kredite – ali ih i umanjivala da bi plaćala manje poreze.\nIstraga je bila usredsređena na imovinu, uključujući imanje Seven Springs u predgrađu okruga Wastchester u New Yorku, hotel Trump International, kao i Trump toranj u Čikagu.\nDonald Trump je prošlog mjeseca tužio Leticiju Džejms pred federalnim sudom u Albaniju u namjeri da blokira istragu – optužujujući je da kao članica Demokratske stranke vodi politički proces protiv njega.\nI građanska i krivična istraga koje se vode protiv Donalda Trumpa se djelimično odnose na navode koje je iznio Trumpov nekadašnji privatni advokat Majkl Koen, da je Trump često davao netačne podatke o vrijednosti svoje imovine.


Pokret pet zvezda potkopava tunel ispod Alpa | EurActiv Serbia\nItalijanski ministar saobraćaja Danilo Tonineli ocenio je da izgradnja planiranog železničkog tunela ispod Alpa između Italije i Francuske predstavlja "bacanje para" i tako ponovo podigao tenzije na relaciji Rim-Pariz. U izveštaju na koji se ministar poziva upozorava se da bi "alpska veza" mogla da košta više od 20 milijardi evra. Radovi na 58 kilometara dugom tunelu već su počeli.\nCilj projekta je da se unapredi trgovina između dve zemlje, poveća turistički promet između Liona i Torina i izmesti prevoz tereta sa puteva na železnicu kako bi se smanjile gužve.\nAko ikada bude završena, železnička veza biće duga gotovo 300 kilometara a tunel će biti jedan od najdužih u svetu.\nVladajuće italijanske partije su, kao i oko mnogih drugih pitanja, podeljene - Liga Matea Salvinija podržava projekat dok mu se Pokret pet zvezda Luiđija Di Maja oštro protivi.\nMinistar saobraćaja je član Pokreta pet zvezda i izveštaj koji je sam tražio 2018. govori protiv izgradnje tunela.\nPrema nalazima iz izveštaja, veza ispod Alpa povlači za sobom negativan ekonomski efekat od 7-8 milijardi evra dok bi odustajanje od projekta u ranoj fazi moglo da znači gubitak od 1-4 milijarde.\n"Kao što svi mogu da vide i sami, brojne ekonomske i transportne analize izuzetno su negativne", rekao je Tonineli i dodao: "Sada je na vladi da odluči".\nŠestočlani ekspertski panel koji je uradio izveštaj nije bio jednoglasan i jedan od članova je odbio da potpiše konačnu verziju.\nBivši lider Demokratske partije Mauricio Martina odbacio je zaključke iz izveštaja napominjući da su ignorisani faktori poput akciza i prihoda od autoputa dodajući da izveštaj sadrži "apsurdne paradokse".\nLiga će se verovatno boriti da Pokret pet zvezda ne sruši ambiciozan železnički projekat i već se govori o raspisivanju referenduma o tom pitanju.\nI dok radovi teku, francuska vlada odlučila je krajem 2018. da prestane sa izdavanjem novih ugovora za tunel dok italijanski partner ne završi analize koristi i troškova.\nTrenutno odnosi Italije i Francuske nisu baš najbolji a zahladneli su nakon što je Salvini poveo "bizarni rat rečima" protiv francuskog predsednika Emanuela Makrona i njegove Republike u pokretu, što je navelo Makrona da povuče francuskog ambasadora iz Rima.\nTonineli je brzo reagovao i rekao da zajednički projekat "nije protiv Francuske ili EU". EU učestvuje u finansiranju projekta preko fonda za povezivanje Evrope.\nItalijanski ministar je rekao i da je ideja da se vidi "da li novac koji će biti dodeljen za projekat može bolje da se iskoristi".\nToninelijeva francuska koleginica Elizabet Born rekla je da je dobila kopiju izveštaja ali da Francuska neće menjati stav u vezi izgradnje tunela.


Svetski dan dijabetesa - Studio B\nSvetski dan dijabetesa Tanjug\nDruštvoDrustvo Pocetna 14. 11. 2017. 08:41:54\nMinistar zdravlja Zlatibor Lončar istakao je da se dijabetes tipa 2 sve češće dijagnostikuje kod dece i adolescenata, kao posledica rastuće epidemije gojaznosti. „Zbog velike učestalosti i brojnih komplikacija koji ga prate, dijabetes nameće veliki ekonomski teret svim nacionalnim zdravstvenim sistemima i čitavom društvu. Troškovi zdravstvene zaštite obolelih od dijabetesa su dva do tri puta veći u odnosu na osobe koje nemaju dijabetes i iznose 12 odsto troškova u zdravstvu“, pojasnio je ministar.\nOn je na skupu, posvećenom Svetskom danu dijabetesa, naglasio da je dijabetes peti vodeći uzrok umiranja i peti vodeći uzrok opterećenja bolestima u našoj zemlji. Predstavljen je i unapređen Registar pacijenata obolelih od dijabetesa, gde je posebno važno praćenje pacijenata obolelih od dijabetesa u domovima zdravlja, a na osnovu definisanih obeležja pristupilo se izradi elektronske platforme čija se implementacija očekuje do kraja ove godine.\nDijabetes je postao jedan od najvećih globalnih zdravstvenih i ekonomskih izazova, koji preti da ugrozi ostvarivanje globalnih ciljeva održivog razvoja. Prema najnovijim procenama Međunarodne dijabetes federacije svaka jedanaesta osoba u svetu ima dijabetes ili približno 415 miliona ljudi, što odgovara populaciji Evropskog kontinenta.\nBroj obolelih i dalje raste neverovatnom brzinom i prema sadašnjim prognozama do 2040. godine će se povećati više od 50 odsto i iznosiće više od 600 miliona, a najbrži porast očekuje se u zemljama niskog i srednjeg prihoda. Predsednik stručne komisije za perevenciju i lečenje dijabetesa prof. Nebojša Lalić podsetio je da su savetovališta za dijabetes vraćena u 40 domova zdravlja u Srbiji 2014. godine. On je dodao da je još 13 savetovališto pokazalo inicijativu da se kod njih otvore savetovališta, a da ih je Ministarstvo zdravlja u tome podržalo.\nGovoreći o Registru pacijenata on je rekao da je registar postojao i do sada u Institutu Batut, ali da se sada taj registar osavremenjava. „Ono što je sada važno je da mi taj registar proširujemo na savremeni način, da sada imamo zvanično imamo knjigu, evidenciju o pacijentima iz koje će moći da sagledaju lekari i zdravstveni radnici stanje pacijenta“, zaključio je Lalić.


Rad od kuće, digitalizacija, rast javnog duga... - Biznis.rs\n9.2.2021 14:04 Autor: Zoran Pavić 0\nŠok izazvan korona virusom doveo je do brojnih prilagođavanja u sferi ekonomije – masovno je uveden rad od kuće, digitalizacija je postala široko zastupljena...\nŠok izazvan korona virusom doveo je do brojnih prilagođavanja u sferi ekonomije – masovno je uveden rad od kuće, digitalizacija je postala široko zastupljena u svim sferama života, javni dug je rapidno porastao, uslužni sektor je doživeo jaku kontrakciju, a proizvodnja je pokazala otpornost. Ipak, najveće šokove je pretrpelo tržište rada, budući da su milioni ljudi ostali bez posla, navodi se u analizi ekonomskih analitičara Katarine Stančić i Miladina Kovačevića, objavljenoj u najnovijem izdanju biltena “Mesečne analize i trendovi” (MAT).\nKako se navodi, u najnovijim projekcijama MMF, procena globalnog rasta za ovu godinu je revidirana naviše za 0,3 procentna poena na 5,5 odsto, dok je globalni ekonomski pad za prošlu godinu revidiran sa – 4,4 odsto na – 3,5 procenata. Optimizam u pogledu oporavka utemeljen je na solidnim pokazateljima iz druge polovone 2020. godine, koji potvrđuju da se ekonomija koliko-toliko prilagodila vanrednim okolnostima. Najveći oporavak zabeležen je u privatnoj potrošnji, dok se investicije još uvek sporo vraćaju u normalu, osim u Kini.\nProcene govore da bi započeta vakcinacija, ukoliko se nastavi planiranim tokom, do sredine 2021. godine mogla da dovede do suzbijanja pandemije, a do kraja da 2020. da dovede i do njenog završetka. Kako se ističe, opsežni paketi fiskalne podrške u Americi, Japanu i EU predstavljaju značajnu komponentu oporavka ne samo ovih zemalja, već i njihovih trgovinskih partnera. Prema procenama, svetska trgovina će u 2021. godini ostvariti rast od oko 8 odsto, da bi zatim, u 2022. usledilo blago usporavanje i rast od 6 procenata, dok će inflacija ostati niska – u razvijenim ekonomijama na nivou od oko 1,5 odsto, a u rastućim oko 4 odsto.\nMnogi ekonomisti očekuju da će tržište rada zbog pandemije doživeti efekat ,,histerezisa” – odnosno situaciju kada privremeni šok proizvede trajne, a ne privremene efekte.\nTržište rada je specifično budući da su troškovi firmi po zaposlenom porasli (zbog rada od kuće i smanjenog plasmana), porudžbine smanjene, obim proizvodnje sužen, trgovina prepolovljena – tako novog zapošljavanja najverovatnije još dugo vremena neće biti. I pređašnje krizne epizode potvrđuju da je tržište rada posebno osetljivo na jake šokove i da mu treba par godina da se vrati u stanje pre krize. Prisutna je ne samo nezaposlenost, već i masovna podzaposlenost (situacija u kojoj zaposleni radi manje sati nego što želi i može), a pojedine grupe su posebno ugrožene: radnici sa nižim stepenom obrazovanja, mladi, žene, zaposleni u uslužnom sektoru.\nNa dugi rok, ove anomalije predstavljaju ozbiljnu pretnju za potencijalnu ponudu rada jedne zemlje, naročito ako se uzme u obzir i onlajn nastava i zatvorene škole, iz kojih će izniknuti generacija učenika oštećenih u pogledu kvaliteta usvojenih znanja i veština, navodi se u analizi.\nProcene govore da bi pandemija korona virusa mogla da dovede i do kraja ere ekspanzije globalnih vrednosnih lanaca, koji su u periodu od 1990-2008. Činili čak 60 odsto svetske trgovine. Njihova ekspanzija je prekinuta sa pojavom ekonomske krize iz 2008. godine, a kao neposredni uzroci navode se ogromna zaduženost Evropske unije i, u najvećoj meri, eskalacija neizvesnosti u svetskoj ekonomiji. Slično tadašnjem trenutku, procenjuje se i da je epidemija korona virusa izazvala trajni skok neizvesnosti koji će, pored drugih faktora, neminovno uticati na redukciju globalnih vrednosnih lanaca.\nOčekuju se i efekti pandemije na strani ponude i tražnje. Na strani tražnje, budući da je epidemija dovela do masovnih otkaza, prilagođavanja se odvijaju preko povećane štednje i smanjene potrošnje domaćinstava i firmi. Na strani ponude, epidemija je redukovala obim radne snage, produktivnost i obim proizvodnje. Istovremeno, zbog povećanih troškova i neizvesnosti u pogledu plasmana, postalo je skupo i neodrživo izmeštanje proizvodnje u nerezidentne zemlje. Takođe, očekuje se da će u skorijoj budućnosti doći do protekcionizma i skoka carina, što organizovanje proizvodnje u više zemalja čini još komplikovanijim i skupljim. U javnosti se već spekuliše da mnoge razvijene firme razmatraju i započinju proces vraćanja proizvodnje u matičnu zemlju, uz povećanu automatizaciju (posebno u automobilskoj industriji).\nProcenjuje se da je oko 40-70 odsto zaposlenih u Americi i Evropi za vreme epidemije radilo od kuće. Virtuelni sastanci su zamenili debate uživo, omogućeni su pristupi bazama na daljinu, instalirani su novi softveri koji omogućuju ovakvu vrstu rada, a menadžeri i zaposleni su se relativno brzo adaptirali na nove organizacione promene i izazove. Ako bi se poslodavci posle pandemije opredelili za zadržavanje televorkinga (sinonim za rad od kuće), kao znatno jeftinije opcije, to bi moglo otvoriti jednu potpuno novu eru dehumanizovanog proizvodnog procesa. U post-pandemijskom periodu ovo će svakako biti izazov, budući da poslovni kancelarijski prostor nije jeftin, pa će se poslodavci u jednom momentu svakako morati odlučiti za metod rada. U stručnoj javnosti se spominje „hibridni“ način rada, koji podrazumeva kombinaciju rada u kancelariji i rada od kuće.\nAko se realizuju pretpostavke da će se proizvodnja premestiti iz siromašnih u bogate zemlje, onda će svakako najveće gubitke pretrpeti te zemlje iz kojih je proizvodnja izmeštena. Na primer, Kina i Istočna Evropa su regioni koji su najviše participirali u globalnim vrednosnim lancima, a ujedno, zbog blizine razvijenim zemljama, ovo su najatraktivniji regioni za strane investitore. Imajući u vidu da je proizvodnja za vreme epidemije uspela da se održi na zadovoljavajućem nivou, za razliku od usluga, sva pažnja ekonomskih subjekata biće usmerena na održavanje ovog trenda. Korona je samo ubrzala velike reorganizacone promene u svetskoj ekonomiji, započete za vreme svetske krize iz 2008.\nPrema nekim analizama, ovako krupne promene smanjuju verovatnoću „V“ oporavka, premda MMF I OECD predviđaju za 2021. taj scenario, najverovatnije zbog sličnog iskustva posle finansijske krize iz 2008, kada su se globalni vrednosni lanci relativno brzo oporavili. Međutim, ova kriza je drugačija i firme će samo nastaviti još bržim tempom procese vraćanja proizvodnje u matične zemlje, što će izazvati kontrakciju globalnih vrednosnih lanaca.\nOno što je izvesno je da će u narednom periodu doći do rasta štednje iz predostrožnosti, ali i do daljeg pada investicija, takođe iz predostrožnosti i zbog neizvesnosti u pogledu budućih kretanja. Zbog većih rizika i cena zaduživanja će na dugi rok biti veća, pa će tako finansijski kapital biti teže dostupan. Pandemija će smanjiti realni rast BDP za oko 3 procentna poena u periodu 2020-2021.\nKako se procenjuje, najveću kontrakciju pretrpeće Amerika i Velika Britanija, dok Kina ima daleko veće šanse da se oporavi najbrže. Zbog povezanosti s Kinom i region rastućih ekonomija Azije doživeće brži oporavak, dok će druge rastuće ekonomije (Turska, Saudijska Arabija, Južnoafrička republika) najverovatnije proći kroz ozbiljnu kontrakciju tokom 2021. godine, navodi se u analizi.\nANALIZA KORONA KRIZA SVETSKA EKONOMIJA\nRAST JAVNOG DUGA U EVROPI U PRVOM KVARTALU 2020. Zaduženost u Evrozoni 86,3 odsto BDP


Skupština Brčko distrikta / Скупштина Брчко дистрикта - Organizovan novogodišnji prijem za predstavnike medijskih kuća\nOrganizovan novogodišnji prijem za predstavnike medijskih kuća\nObjavljeno: srijeda, 27 Decembar 2017 08:31\nPredsjednik i potpredsjednik Skupštine Brčko distrikta BiH Esed Kadrić i Ivo Filipović organizovali su tradicionalni novogodišnji prijem za novinare i predstavnike medijskih kuća koje izvještavaju iz Brčkog.\n„Mislim da smo ostvarili korektnu obostranu saradnju i da je odnos nas u Skupštini bio korektan prema svima“, rekao je predsjednik Kadrić u kratkom obraćanju novinarima. Izrazio je uvjerenje da će dobra saradnja biti nastavljena i u narednom periodu.\nMedijima se na saradnji zahvalio i potpredsjednik Skupštine Ivo Filipović koji je izrazio zadovoljstvo istinitošću izvještavanja o radu Skupštine i ukupnih zbivanja u Brčko distriktu.\nJosip Petrović, novinar RTV HIT naglasio je značaj transparentnosti rada Skupštine i istakao da nije bio izložen pokušajima uticaja na način izvještavanja što je od suštinskog značaja za nezavisnost medija i njihovu objektivnost.


Akcija suzbijanja komaraca (2. avgusta 2021) - Dan u Beogradu\nNaslovna » BG servis » Akcija suzbijanja komaraca (2. avgusta 2021)\nAkcija suzbijanja komaraca (2. avgusta 2021)\nNeko drugi 30. juli 2021. BG servis Postavite komentar\nRadnici JKP „Gradska čistoća“, sprovešće 2. avgusta 2021, mere kontrole i smanjenja populacije komaraca na javnim površinama grada Beograda.\nAkcija suzbijanja odraslih formi komaraca uređajima sa zemlje će se realizovati od 20.00 do ponoći i obuhvatiće sledeće lokacije na teritoriji grada Beograda: jezero Veliko blato, Ovčanski Sebeš, Revu, Kovilovo, Jabučki rit, Glogonjski rit, Padinsku Skelu, Lisičiji jarak, Dunavac, Opovački dunavac, Preliv, Besni fok, Vrbovsko i Široku gredu, Blok braće Marić, Blok Grga Andrijanović 4, Vračar 1, Vračar 2, Vračar 3, Vračar 4, Sava Kovačević, Bački ilovik, Kalvariju, Novi grad, Vojni put, Novu Galeniku, 13. maj, Plave horizonte, Školsko dobro, Altinu 1, Altinu 2.\nZa potrebe mera kontrole brojnosti komaraca na teritoriji grada Beograda biće angažovane stručne ekipe JKP „Gradska čistoća“, Sektora ekologije i unapređenja životne sredine.\nTretman će se sprovesti ukoliko vremenske prilike to dozvole, a prema hidrometeorološkoj prognozi klimatski uslovi će biti povoljni za hemijski tretman odraslih formi komaraca.\nIz ovog gradskog preduzeća mole građane da radnicima omoguće nesmetan rad, a pčelare da preduzmu potrebne mere kako bi zaštitili pčele tokom sprovođenja tretmana. Žitelji Beograda svakog radnog dana od 7.00 do 15.00 mogu da prijave lokacije na kojima primete povećano prisustvo komaraca pozivom na besplatni broj telefona 0800-000-807 ili putem elektronske pošte na adresu: ekologija@gradskacistoca.rs. (Beoinfo)\nTagoviakcije bg servis jkp gradska čistoća komarci leto u beogradu\nPrethodni Trka džipovima „Trofej Beograda 2021“\nSledeći Sahrane i kremacije u Beogradu, 31. jul 2021.


Ostvarenje "Toma" koje se bavi likom i delom legendarnog pevača narodne muzike Tome Zdravkovića večeras se prikazuje u Sava Centru, a Lepa je istakla kakva su joj očekivanja i osećanja povom ovog dela.\nProslavljena pevačica Lepa Lukić među prvima je stigla na premijeru filma "Toma" koji se prikazuje u Sava Centru, a ovo ostvarenje dočarava lik i delo čuvenog Tome Zdravkovića koji joj je bio veoma blizak prijatelj i kolega.\nLepa je bila veoma uzbuđena, ali i pomalo zbunjena jer nije znala tačnu tematiku i prikaz ovog biografskog dela.\n"Ne znam jer nisam imala prilike da ga vidim. Očekujem sve najbolje, glumačka ekipa je dobra." - istakla je kratko pevačica i dodala da je niko od producenata i ekipe nije pozvao, iako se se njen lik pojavljuje u živopisnom ostvarenju.\n1 / 5 Foto: Glossy.rs\n"Najbolje znam kakav je bio, ali mene niko nije kontaktirao da pita nešto o Tomi. Sami su pravili film, nisu me pitali ništa u vezi sa tom temom, da ispričam neku anegdotu." - rekla je Lukićeva sa setom u glasu, a potom se prisetila šta joj je reditelj Dragan Bjelogrlić priznao o mladoj glumici Oliveri Bacić koja tumači Lepu iz devojačkih dana.\n"Bjelogrlić me je pozvao i rekao mi da je glumica moj lik dobro odigrala, sada ću videti da li ima neke sličnosti sa mnom iz mladosti. Dok ne vidim, ništa ne mogu pričati." - završava legenda narodne muzike za Glossy.rs.\nTAGOVI: Lepa LukićPremijeraFilm TomaOlivera BacićDragan BjelogrlićToma Zdravković


24. Barbie Dečiji Sajam u Beogradu - Mama Klik\n24. Barbie Dečiji Sajam u…\nUkoliko tokom vikenda tražite zabavno, a edukativno mesto za provođenje vremena sa decom, Barbie Dečiji Sajam je sjajno mesto koje nudi pregršt korisnih i zanimljivih sadržaja za celu porodicu!\nOve godine, Mama Klik ima zadovoljstvo da bude deo Dečijeg Sajma, kao medijska podrška i preporuči sadržaj uz koji ćete kreativno provesti vreme van kuće!\nBARBIE DEČIJI SAJAM održaće se od 11. do 13. oktobra u prostorijama Beogradskog sajma. Mališane očekuje nezaboravna zabava, smeh i igra, a ulaz na manifestaciju je i ove godine besplatan za sve posetioce!\nU toku tri dana najveće dečije regionalne manifestacije ovog tipa, posetioci će moći da uživaju u neprekidnom edukativno–zabavnom programu.\nZa mališane će biti organizovane najrazličitije:\nPoligon borilačkih veština\nTakođe, manifestaciju će obogatiti horovi koji će izvoditi dečije pesme, kao i razne plesne grupe.\nDok se deca budu zabavljala, roditelji, bake, deke i svi oni malo stariji imaće priliku da, po specijalnim promotivnim, sajamskim cenama, nabave proizvode namenjene deci i porodici.\nViše od 100 izlagača predstaviće svoje proizvode i usluge:\nOpremu za decu i bebe\nRazne školice i centri za edukaciju, časopisi…\nČekamo vas da se družimo zajedno!\nKategorija: Medijsko pokroviteljstvoOd Mama Klik 07/10/2019 Ostavite komentar\nPrethodniPrevious post:Kada je najbolje ostaviti dete samo kod kućeNaredniNext post:Tvojih #5 za srećniji svet


Grupni portret, nakrivljen udesno - Parlament 2022. - Nedeljnik Vreme\nPredsednički, parlamentarni i beogradski izbori održani 3. aprila ove godine daju mnogo materijala za analizu, pogotovo onima koji vole da se udube u brojeve i da vide kakvu priču svi ti procenti, cifre i zarezi govore o našoj društvenoj i političkoj realnosti. Najčešće pominjana priča koju govore brojevi jeste da je Aleksandar Vučić dobio veći procenat glasova na predsedničkim izborima nego njegova Srpska napredna stranka na parlamentarnim. Međutim, to je slučaj sa gotovo svim predsedničkim kandidatima čije su stranke ili koalicije imale i liste na izborima za Narodnu skupštinu.\nDruga upečatljiva priča o brojevima odnosi se na činjenicu da su, prema preliminarnim rezultatima Republičke izborne komisije, u parlament Srbije ušle tri otvoreno desničarske liste – koalicija “Nada”, Patriotski blok okupljen oko Dveri i lista Zavetnici. Ovo lako može da navede na zaključak da je desnica u Srbiji jača nego ikad, ali to bi bilo trčanje pred rudu i prebrzo donošenje konačnih sudova.\nIzvesno je, međutim, da su ove tri liste ušle u Narodnu skupštinu zastupajući otvoreno desne stavove i vodeći kampanju na neupitno desničarskoj ideologiji. Takođe je poznato da su to radile i ranije, pa im nije bilo baš lako (nekima i nemoguće) da uđu u parlament. Zavetnici, recimo, sada prvi put imaju svoje predstavnike u Skupštini Srbije, dok Dveri i “Nada” (u suštini, Demokratska stranka Srbije u svom poslednjem pojavnom obliku) poslaničkog iskustva imaju, ali ne treba zaboraviti da je koalicija DSS–Dveri zamalo ostala ispod cenzusa na izborima 2016. i da su u parlament ušli posle višednevnog natezanja čitave parlamentarne opozicija sa predstavnicima Republičke izborne komisije. Te sednice RIK-a bile su čak i prenošene uživo i videlo se koliko je odlučivanje arbitrarno, pa je samim tim i pokušaj da se DSS–Dveri “potope” i ostanu ispod cenzusa bio očigledan. No, od tad je prošlo šest godina i mnogo vode ispod mosta, a opoziciona scena prekomponovala se nebrojeno puta, i još će, kako stvari stoje.\nMALO PROTESTI, MALO SARADNJA SA VLAŠĆU: Zavetnici u akcijifoto: rade prelić / tanjug\nMILICA IZ “OTVORENIH VRATA”\nZavetnici se u javnosti prvi put pojavljuju (mada ih se slabo ko seća) na mitinzima povodom hapšenja haškog osuđenika Radovana Karadžića. U tom trenutku, Milica Đurđević ima 18 godina i tek namerava da upiše Fakultet političkih nauka, a protest protiv Karadžićevog hapšenja predvodi Srpska napredna stranka koju vode Tomislav Nikolić i – Aleksandar Vučić.\nBUDUĆI POSLANICI: Milica Đurđević Stamenkovski (Zavetnici),…\nZavetnici na parlamentarne izbore prvi put izlaze 2014. godine u koaliciji pod nazivom “Patriotski front” sa Saborom srpskog jedinstva, NP – Preporodom Srbije i Slobodnom Srbijom – Niš. Osvajaju svega 0,13 odsto glasova, to jest oko 4500 glasača zaokružuje ovu listi. Od tada do ovih, parlamentarnih izbora 2022. godine, broj glasova koji Zavetnici osvajaju raste i u procentima i u broju glasova: 2016. ne prelaze cenzus, ali osvajaju 27.690 glasova, odnosno 0,73 odsto. Magični jedan procenat prelaze na parlamentarnim izborima 2020. kada, uprkos cenzusu koji je sa 5 smanjen na 3 odsto, opet ostaju izvan Skupštine, ali dobijaju 1,43 odsto, odnosno 45.950 glasova. I konačno, 2022. godine, na upravo održanim izborima, Zavetnici postaju parlamentarna stranka sa 3,72 odsto, odnosno 140.918 glasova, to jest – deset mandata. Prema rečima Milice Đurđević Stamenkovski, Zavetnici će biti “državotvorna opozicija”.\nŠta to tačno znači, zavisi od namere sa kojom se tumači. Objektivno – ne znači ništa: podrazumeva se da je svaka politička opcija koja izađe na izbore državotvorna, makar minimalno, da priznaje državu kao sistem organizovanja društva, samim tim baš ovu državu i njene institucije. A kad već izlazi na izbore, podrazumeva se da svaka opcija ima makar mrvu želje da državom upravlja. Ali to je objektivno tumačenje, prečišćeno od ovdašnje političke realnosti. Kada se fraza “državotvorna opozicija” tumači u kontekstu prljavih igara na srpskoj političkoj sceni, sve ukazuje na to da je reč o suptilnom namigivanju i flertovanju sa vladajućom većinom.\n…Boško Obradović (Dveri/POKS),…\nBaš kao i Zavetnici, da cenzus pre dve godine nije spušten za dva procenta, ni Dveri ne bi ušle u parlament, odnosno poslanike ne bi imao Patriotski blok za obnovu kraljevine Srbije. Ova koalicija osvojila je takođe deset mandata, odnosno 3,81 odsto glasova. Kao i Zavetnici, za dlaku su prešli potrebna 3 procenta. Tokom predizborne kampanje, Patriotski blok kao da je ostao u senci lidera Dveri Boška Obradovića. U ovoj koaliciji Dveri su zapravo sa Pokretom za obnovu kraljevine Srbije (POKS), to jest njegovim otcepljenim krilom.\nDo raskola u POKS-u došlo je još u januaru ove godine kada je pokret imao dve odvojene izborne skupštine. Na jednoj je za predsednika pokreta izabran Žika Gojković, koji je i ranije obavljao ovu funkciju, a na drugoj, paralelnoj, Vojislav Mihailović. Boško Obradović nije ušao u koaliciju ni sa jednim od ove dvojice, već sa čovekom koji je, dok je POKS bio jedinstven, bio na funkciji portparola pokreta – Milošem Parandilovićem.\nPOKS je mala, ali složena priča, koja bi zauzela mnogo prostora kada bi se obrazlagala u sitna crevca. Tek, na ovim izborima imali smo POKS 1 i POKS 2. Jedni su na izbore izašli sa Dverima, a drugi u koaliciji “Nada”, no o tom potom.\nOd svega u vezi sa POKS-om zanimljiviji je razvojni put Boška Obradovića i to samo u poslednjih pet godina. Ono od ranije znamo: diplomirani bibliotekar iz Čačka, začetnik desničarskog pokreta Dveri na Filološkom fakultetu, zajedno sa Vladanom Glišićem, koji je pak, u jednom momentu 2016. godine, nakon raskola sa Obradovićem, bio u koaliciji sa prof. dr Danicom Grujičić, a ona se ovog puta našla na mestu prve na listi SNS-a, dok je njihov treći koalicioni partner, bivši gradonačelnik Kraljeva Ljubiša Jovašević, ove godine zamalo kontaktiran da se uključi u kampanju koalicije “Moramo”… Reći da je srpska politička scena komplikovana, bila bi blaga ocena…\nNo, vratimo se na Boška Obradovića u poslednjih pet godina. Pre nego što će postati jedan od najlojalnijih partnera Dragana Đilasa i Marinike Tepić u sada već zaboravljenom Savezu za Srbiju (a nema ni tri pune godine otkako je potpisivan Sporazum sa narodom), Obradović se “polirao” od radikalnog do umerenog desničara i uglađenog i pristojnog političara. Ali, slabo mu je išlo… Naime, taman kad bi se nekako prestrojio i učinio se iole prihvatljivim partnerom građanskim opcijama, napravio bi neki incident. Na primer, uneo je kamen (Marijan Risitičević je tvrdio – onaj za kupus) u Skupštinu i recitovao “Otadžbinu” Đure Jakšića, tvrdeći da je to kamen s Kosova i Metohije. Predsednica Skupštine Maja Gojković prekinula ga je rečima: “Molim vas, je l’ to kamen? Pauza dok ne iznesete kamen. Molim obezbeđenje da bude ljubazno, uzmite samo kamen, pomozite poslaniku da možemo da nastavimo.”\nOnda se Boško Obradović opet malo ugladio, pa se opet ispostavilo da u svakom čoveku ima nešto jače od njega samog: fizički je napao predsednika poslaničkog kluba SNS-a Aleksandra Martinovića…\nOnda se dogodilo prebijanje Borka Stefanovića u Kruševcu u novembru 2018, što je bio okidač za proteste “1 od 5 miliona”, ali i za jedinstvo većeg dela opozicije, među njima i Boška Obradovića, što je rezultiralo osnivanjem Saveza za Srbiju. I opet se Obradović malo sofisticirao, a onda, 16. marta 2019, niotkuda i bez prethodnih konsultacija sa političkim partnerima, upao u zgradu Radio-televizije Srbije. Ta noć je, kako za novinare tako i za pristalice opozicije, bila uzbudljiva i puna adrenalina. Možda sam upad u RTS i okolnosti pod kojima se dogodio nisu bili svima sasvim jasni, ali usledila je policijska brutalnost, bezrazložna prebijanja i hapšenja ljudi koji su za Obradovićem uleteli u RTS. Obradovićevo lagano odmetanje od ostatka opozicije već se tada videlo. Poslednji trzaj jedinstva bio je bojkot izbora 2020, a da je ipak slobodni strelac videlo se golim okom pre tih izbora, u maju 2020, kada je štrajkovao glađu tražeći odlaganje izbora. Na kojima posle nije učestvovao. U svakom slučaju, opet ćemo ga viđati u parlamentu i garantovano je da će biti upečatljiv.\n…Miloš Jovanović (Nada)\nKoalicija “Nada” jedina je sa spiska nedvosmisleno desnih partija koje bi prešle cenzus i da je ostao na 5 odsto. Sa 5,38 odsto glasova, ova koalicija imaće 15 mandata. Koaliciju čini više od 25 pokreta, ali najvidljiviji su Demokratska stranka Srbije i POKS 2, odnosno krilo predvođeno Vojislavom Mihailovićem.\nReč je o čoveku koji je kao član Srpskog pokreta obnove bio gradonačelnik Beograda, predsednički kandidat SPO-a na istorijskim izborima za predsednika SRJ 24. septembra 2000. i kao takav bio je protivkandidat Slobodanu Miloševiću, ali i Vojislavu Koštunici. Pa ipak, oba ova detalja iz biografije Vojislava Mihailovića pomalo su zaboravljena: najviše se pamti da je unuk – Draže Mihailovića. Otud je bilo zabavno pratiti zgražavanje korisnika društvenih mreža kada se u izbornoj noći pojavio snimak na kom Miloš Jovanović, lider DSS-a, i Vojislav Mihailović pevaju “Od Topole pa do Ravne gore”. Četnici koji pevaju četničke pesme nisu ništa što do sad nismo videli.\nKada je reč o Milošu Jovanoviću, on je možda ono što bi Boško Obradović želeo da bude, ali mu temperament ne dozvoljava: pristojan uglađeni desničar sa diplomom Sorbone, čovek koji govori smireno i jasno, po volji desnim intelektualcima, a imponuje desničarima koji ne spadaju u, recimo, univerzitetske krugove. Jovanović je ipak i dalje pod večitom senkom sumnje na “kolaboraciju” sa Vučićem, pre svega zbog razbijanja DSS-a dok je ovu stranku vodila Sanda Rašković Ivić, koja je potom otišla u Narodnu stranku Vuka Jeremića i, mada i sama desno orijentisana, uvek je bila jasno protiv svih poteza SNS-a.\nDa je desnica u Srbiji ojačala, zabrinuo se i Aleksandar Vučić lično u svom obraćanju u izbornoj noći. I istina je da su sada u parlamentu tri otvoreno i neskriveno desničarske stranke, ali one imaju ukupno 35 od 250 mandata. Drugi je problem što osim koalicije “Moramo”, koja se jasno opredeljuje kao zeleno-leva, ne znamo gde su na ideološkom spektru svi ostali politički akteri, počevši baš od Aleksandra Vučića pa nadalje. Ako neko sada pomisli: “pa Socijalistička partija Srbije je levica”, dužnost nam je da dodatno zbunimo čitaoca. Naime, proruska ili proputinovska politika (što su dve različite stvari, ali se u Srbiji ta razlika ne pravi) ideja su koju dele Dačićev SPS i celokupna, sada već parlamentarna desnica. Dodajmo tome i činjenicu da je u Srbiji podela na levo i desno u senci podele na one koji su za Putina i one koji su za NATO, s tim što se niko ne izjašnjava kao pristalica članstva Srbije u NATO-u, već ga politički protivnici optužuju da to želi. I onda je zbrka samo još veća, dok pravi broj desničara koji će sedeti u parlamentu sigurno uveliko prelazi 35. I ima ih i u vlasti i u opoziciji.


Realizacija obuke iz programa vojska-vojci „M2M“ u kasarni Miralem Jugo\nNa osnovu Plana obuke i saradnje koji je potpisan između OS BiH i EUFOR-a, 25.08.2020 godine i koji se odnosi na program Vojska-Vojsci „M2M“, 21. marta 2022. godine je u kasarni „Miralem Jugo“, otpočela realizacija obuke „Medical Tasks and Familiarization 22-1“.\nObuku je otvorio načelnik 4. pješadijske brigade, pukovnik Elvir Faljić, koji se osvrnuo na značaj ove medicinske obuke u svim oružanim snagama kao i nastavku saradnje OS BiH i OS SAD. Kao domaćin, komandant artiljerijskog bataljona pukovnik Šaban Kadrić je svim prisutnim poželio uspjeh tokom obuke na lokaciji kasarne „Miralem Jugo“ , Mostar.\nUčesnici pomenute obuke bit će : instruktori iz OS SAD, Nacionalne garde Maryland-a, instruktor iz CMSE, odjeljenje civilno-vojne saradnje OS SAD,predstavnici Ureda ODC Ambasade SAD u BiH, instruktori i pripadnici OS BiH.\nCilj ovosedmične obuke jeste obuka prve pomoći u borbenim uslovima kao i pomoći u svakodnevnom životu. Obuka će trajati u periodu 21. do 25. 03. 2022. godine. Pet dana usmenih predavanja i praktičnog djela obuke, planirano je završiti sa vježbom 25.03.2022.godine na lokaciji kasarne „Miralem Jugo“, Mostar.\nOsim same obuke, razmjeniti će se i iskustva stečena u dosadašnjim obukama kao i upoređivanje doktrina te samog praktičnog načina realizacije medicinske pomoći.


Izbor najljepšeg dvorišta u Banjaluci i ove godine – Novosti Plus\nGrad Banja Luka raspisao je tradicionalni konkurs za izbor najuređenijeg dvorišta, u okviru akcije „Biramo najuređenije“ koju Grad baštini već 18. godinu uzastopno.\nU novonastalnim okolnostima u vezi sa pandemijom korona virusa, pravila konkursa su izmijenjena u odnosu na ranije godine, pa, iz preventivnih razloga, najuređenija dvorišta, mogu biti prijavljena isključivo „onlajn“. Prema novim propozicijama, naši sugrađani, koji žele da se takmiče za ovu laskavu titulu, potrebno je da na e-mail: javnost@banjaluka.rs.ba pošalju prijavu koja mora da sadržava naziv lica/organizacije koje se prijavljuje, adresu i kontakt telefon, te 10 odabranih fotografija svog dvorišta, kruga ili balkona.\n“Ni u doba epidemije, nismo željeli odustati od ove, evo već punoljetne akcije, mada smo se, silom prilika, morali prilagoditi novonastalim okolnostima, tako da će ove godine izostati obilazak dvorišta od strane članova komisije. Bez obzira na to, na osnovu priloženih fotografija, naša komisija će odabrati, po njima, pet najuređenijih, a pobjednike će izabrati naši sugrađani, glasanjem na fejsbuk stranici Grada”, kazao je Petar Bilčar, načelnik Odjeljenja za komunalne poslove.\nGrad Banja Luka, foto: diamond painting\n← Sutra isplata dječijeg i materinskog dodatka\nKUVO TV i Bit Alijansa udružili snage u humanitarnom cilju →


Brojni ljudi nisu ubeđeni da zavisnost od kanabisa uopšte postoji, ali jedno istraživanje postepeno otkriva da je zaista moguće osetiti simptome povlačenja kada se prestane sa uživanjem u gustom dimu...\nNa svu sreću, svi propratni simptomi značajno su blaži i kraćeg daha u poređenju sa drugim opijatima, sa nekim od najistaktnutijih u vidu anksioznosti, razdražljivosti, gubitka apetita i čudnih, košmarnih snova. Brojni opiodi i opijati ometaju dopaminsku signalizaciju unutar mozga kada se zloupotrebljavaju, što rezultira smanjenjem dopaminergičnih neurona. Kao rezultat ovoga, česti uživaoci razvijaju depresiju i redukovanu mogućnost da osete zadovoljstvo nakon što prestanu sa upotrebom supstanci kao što su heroin i kokain.\nNaravno, istraživanje naglašava da kanabis ne redukuje mogućnosti dopaminskih neurona, čak i za one koji ne gase svoje sprave, što znači da su svi koji su naduvani po čitav dan najverovanije neće osetiti emotivne padove koje korisnici nakih drugih narkotika mogu doživeti nakon pokušaja prestajanja. Naravno, ništa ne treba generalizovati i ni jedna glava nije ista, tako da čak i marihuana u pojedinim slučajevima može aktivirati teže psihoze, paranoje, manije gonjenja, zvučne halucinacije, pa čak i šizofreniju u pojedinim slučajevima kod ugroženog dela populacije.\nOkvirno gledano, kod hroničnih pušača marihuane uočena su slabljenja dopaminske signalizacije, što indicira da se u određenom stepenu može očekivati dodatni stres nakon odustajanja od ove droge. Štaviše, naučna istraživanja dokazala su da u slučajevima čestog unosa nabinoida kao što je THC, može doći do smanjivanja broja vitalnih kanabihoidnih receptora u mozgu. Tačnije, ovde se radi o CB1 receptoru, glavnom kada je u pitanju neurotransmiter poznat kao anandamin, koji postaje sve manje dostupan kod teških pušača kanabisa.\nEndokanabinoid, anandamin se ponekada naziva i molekulom blaženstva, zbog svoje mogućnosti generisanja osećaja euforije. Zbog toga, loša regulacija CB1 receptora rezultira redukovanjem mogućnosti da budemo jednostavno opijeni životom, što ponekada može predstavljati glavni problem za korisnike kanabisa kada naglo prekinu sa svojim navikama. Dobre vesti su da je ovaj deficit molekula sreće uglavnom može nadomestiti nakon četiri nedelje od prekidanja pušenja marihuane, tako da uglavnom ostaju simptomi povlačenja koji nisu dugoročni.\nU suštini, prva nedelja nakon prekidanja predstavlja najtežu, dok je sudeći prema nekoliko istraživanja, ljudima sa problematičnim navikama po pitanju upotrebe kanabisa ovaj period uglavnom ispunjen povećanom anksioznošću i razdražljivošću, koje su najjače prva dva dana, ali uglavnom počinju da opadaju nakon četvrtog, vraćajući se u normalu nakon jedne ili dve nedelje.\nOstali simptomi uključuju probleme sa spavanjem i čudne, živopisne i jake snove, međutim, kako su istraživanja pronašla, ove stavke postaju najozbiljnije oko devetog ili desetog dana od prekida konzumacije, kada ujedno i dostižu svoj vrhunac. Ovaj prilično uznemirujući problem deluje kao da ne posustaje neko vreme, dok pojedine studije indiciraju kako se on ne vraća na polaznu tačku čak ni posle šest nedelja.\nVažno je napomenuti da su ovim simptomima povlačenja najčešće podložni ljudi sa problematičnim nivoima upotrebe kanabisa, kao što su oni koji konzumiraju ovu drogu svakodnevno, dugi niz godina i poseduju veliku zavisnost od nje. Pušenje po neke buksne ili malo grguljanja pajpa povremeno ne može dovesti ni do kakvih problema sa ovim opijatom, ali je uvek dobro znati kakvi se sve rizici podvlače pod upotrebu ove droge, koja danas postaje sve, samo ne prirodna.


Predstavljanje strategije razvoja multisenzornog turizma Šumadije i Pomoravlja\n08.04.2019 | Razvoj teritorije\nPredstavljanje strategije razvoja multisenzornog turizma Šumadije i Pomoravlja\nZbog velikog interesovanja aktera u sektoru turizma za učešće u razvoju strategije i akcionog plana za razvoj multisenzornog turizma i promocije turističke ponude, održana je druga regionalna konferencija 06.04.2019, godine u Hotelu Kragujevac.\nPovodom Salona vina na kome je učestvovao i veliki broj zainteresovanih za razvoj gastro i vinskog turizma, učesnicima je predstavljen akcioni plan koji je razvijen u okviru projekta ADRION 5 SENSES. Razvoj vinske ture Šumadije i Pomoravlja, kao i gastro turizma prepoznati su kao veliki potencijal regiona i osnova za unapređenje multisenzornog turizma, i turističke ponude koja posetiocima pruža doživljaj i iskustvo za sva čula.\nU skladu sa trendovima u turizmu i potencijalima regiona, definisani su prioriteti za duži strateški period, kao i aktivnosti za trogodišnji akcioni plan. Regionalna agencija za ekonomski razvoj Šumadije i Pomoravlja, kao partner na projektu, organizovala je prezentaciju u okviru Salona vina, a Strategija i akcioni plan biće predstavljeni ostalim partnerima na projektu. Akcioni plan našeg regiona biće sastavni deo objedinjene strategije za region ADRION.


Pajtić: Pripremili smo Nacrt zakona o finansiranju Vojvodine | Autonomija\nPajtić: Pripremili smo Nacrt zakona o finansiranju Vojvodine\nVojvodina privukla 87 odsto sredstava od prekograničnih projekata\nPredsednik Vlade Vojvodine Bojan Pajtić izjavio je danas da je Vlada Vojvodine pripremila predlog Nacrta zakona o finansiranju Pokrajine i izrazio nadu da će nakon konsultacija sa parlamentarnim strankama i Vladom Srbije, taj zakon biti usvojen.\n“Njegovo donošenje neophodno je radi ispunjenja ustavnih prava građana Vojvodine, jer bez poštovanja sopstvenog Ustava, Srbija nikada neće postati pravna država“, rekao je Pajtić na otvorenoj sednici Skuoštine Vojvodine, koja je bila posvećena Dunavskoj strategiji.\nOn je kazao danas da se u Vojvodini zna da razvoj regiona i njihova saradnja doprinose razvoju cele države, te da aktivna uloga Vojvodine u Dunavskoj strategiji predstavlja jasnu podršku evrointegracijskim procesima u Srbiji.\nPajtić je rekao da je od svih finansijskih sredstava iz prekogranične saradnje koja su bila namenjena Srbiji, Vojvodina privukla 87 odsto za projekte na njenoj teritoriji.\n„Što Srbija bude dalje odmicala u procesu priključivanja Evropskoj uniji i korišćenju svih potencijala koje Dunavska strategija nudi, to ćemo mi manje vremena trošiti na jalove rasprave o tome da li će se, na primer, ustavne obaveze o finansiranju Vojvodine ispunjavati ili ne”, rekao je Pajtić.\nPredsednik Skupštine Vojvodine Ištvan Pastor rekao je da je pozicija Vojvodine u okviru Dunavske strategije takva da sama sebi želi da stvori što više šansi korišćenjem raspoloživih sredstava, te da u tom slučaju Vojvodina ima jednake šanse kao i sve druge zemlje dunavske regije.


Analiza Erste Grupe: Kako će situacija u Turskoj uticati na valute CIE | Gde Investirati\nAugust 15, 2018\tComments 0\nProšlog četvrtka i petka, pažnja je bila prevashodno okrenuta ka dešavanjima u Turskoj, koja su imala primetan negativan efekat prelivanja i na globalna tržišta.\nNakon što je lira pala za neverovatnih 11- 12% u odnosu na američki dolar u roku od samo jednog i po dana, predsednik Erdogan je izjavio u petak poslepodne da bi „delotvoran odgovor Zapadu“ bio zamena dolara i zlata koji se drže „ispod slamarice“ u turske lire i takođe je naglasio da se zemlja „neće predati ekonomskim ubicama“. Nakon Erdoganovih reči i tvita predsednika SAD Donalda Trampa da će dodatno povećati carine na turske proizvode od čelika i aluminijuma, valuta je zabeležila dodatan pad od oko 9-10% u roku od nekoliko sati. U međuvremenu, ECB je izdala upozorenje da bi određene banke u evrozoni mogle da budu izložene povećanom riziku ukoliko se pozicija Turske dalje bude pogoršavala, iako je takođe navela da situacija još uvek nije kritična. Pošto se čini da se premijer drži stava da Turska ne bi trebalo da menja ekonomsku politiku, teško je predvideti šta bi moglo da zaustavi tekuće pogoršavanje situacije, iako je obim pada lire ekstreman i (u normalnim okolnostima) zahtevao bi korekciju.\nValute CIE stabilne ili u porastu\nValute u regionu su bile prilično stabilne, ili čak u porastu, na početku nedelje, sa izuzetkom rumunskog leja, koji je zabeležio pad nakon porasta tokom prethodnih nedelja nakon što je Narodna banka Rumunije (NBR) odlučila da ne poveća referentnu stopu. Međutim, u drugom delu protekle nedelje su kretanja turske lire imala negativan efekat i na tržišta CIE. Pošto osnovni podaci zemalja CIE nisu uporedivi sa turskim, efekat zaraze na tržištu je bio umeren. Ukoliko se dodatno pogorša sentiment na međunarodnom tržištu, na koji trenutno nepovoljno utiču problemi u Turskoj, valute CIE bi takođe mogle da dožive blagi pad. Suštinski gledano, valute CIE trenutno nemaju u znatnijoj meri nerealan kurs. Tako bi, ukoliko ne dođe do daljeg pogoršavanja međunarodnog sentimenta, češka kruna zapravo trebalo da dobije na vrednosti, dok bi rumunski lej trebalo da doživi umereni pad. Ipak, u ovom trenutku bi se reklo da su međunarodni faktori od veće važnosti za kratkoročna kretanja valuta.\nNBS će verovatno zadržati referentnu stopu na tri procenta tokom cele godine\nNa sednici u avgustu, Izvršni odbor Narodne banke Srbije (NBS) zadržao je referentnu stopu na nivou od tri procenta. Prema projekcijama centralne banke, inflatorna očekivanja za ostatak godine nalaze se ispod središnje tačke ciljnog raspona, dok se za predstojeće dve godine inflatorna očekivanja finansijskog sektora i NBS nalaze oko središnje tačke ciljnog raspona od tri odsto.\nDinamika u bankarskom sektoru takođe je faktor podrške takvoj odluci, s obzirom na pad kamatnih stopa i rast kreditne aktivnosti. U našoj prognozi očekujemo da će NBS referentnu stopu zadržati na\ntrenutnom nivou tokom cele godine, pošto takođe očekujemo porast inflacije i nastavak pozitivnih ekonomskih trendova.\nRevidiraćemo našu trenutnu prognozu međugodišnje stope od 3,5 procenta nakon objavljivanja konačnih podataka BDP-a za drugi kvartal 2018. godine na kraju meseca.\nPrevious UniCredit u problemima zbog krize u Turskoj\nNext Pad turske lire zadaje glavobolju vlastima, ali ide na ruku turistima\nTags Erste GrupaTurskavalute\nAmeričke fabrike povećale proizvodnju u maju\nSvetskoj ekonomiji prete brojni rizici, uključujući geopolitičku i ekonomsku nestabilnost, zbog čega 2017. godina neće biti ništa bolja od prošle, strahuju svetski prognozeri.


ZAJEDNIČKA izjava: Makron i Vučić VOLJNI da se izgradi METRO - Bizlife.rs\n18:26 Beograd, 18/07/2019\nPredsednici Srbije i Francuske, Aleksandar Vučić i Emanuel Makron, prilikom posete Makrona Srbiji, usvojili su Zajedničku izjavu u kojoj se, između ostalog, obavezuju na dalje jačanje ekonomskih odnosa.\nU zajedničkoj izjavi koju je objavio Kabinet predsednika Srbije, Makron i Vučić su se saglasili da nastave da u potpunosti sprovode „Sporazum o strateškom partnerstvu i saradnji“ iz 2011, da nastave politički dijalog na visokom nivou i da jačaju bilateralnu saradnju.\nKada je reč o ekonomskim odnosima, u izjavi se navodi da su obe države zadovoljne dinamičnim trgovinskim razmenama i obavezuju se da će ih dodatno razvijati tako što će u Francuskoj predočiti prilike na srpskom tržištu i ojačati saradnju u poljoprivrednom i agro-prehrambenom sektoru.\nObojica državnika podstiču francuske kompanije da se pozicioniraju na velikim infrastrukturnim projektima u Srbiji, naročito u oblasti saobraćaja, životne sredine, održivog grada i energije, imajući u vidu značajne potrebe za investicijama u ovom domenu.\nU energetskom sektoru će se olakšati saradnja između preduzeća dveju zemalja, posebno u cilju modernizacije mreže za distribuciju električne energije.\nObojica državnika potvrđuju svoju volju da se projekat izgradnje beogradskog metroa nastavi i da uključe francuske kompanije u izgradnju i opremanje metroa, u skladu sa sporazumima koje je Srbija već potpisala.\nKonačno, šefovi država su se složili da nastave razgovore o potpisivanju međuvladinog sporazuma o finansiranju francuskog dela metroa.\nFrancuska i Srbija će nastaviti da na najbolji mogući način pružaju podršku francuskim preduzećima u realizaciji velikih projekata koji su im nedavno dodeljeni u Srbiji (prerada otpada u Vinči/Suez i beogradski aerodrom/Vinci airports).\nUspeh ovih projekata biti pokretač prisustva francuske ekonomije u Srbiji, navodi se u zajedničkoj izjavi predsednika Srbije i Francuske.\naleksandar vučić metro makron


Početna / Tezga / MLEČNO ĆOŠE / Kozji sir sušeni paradajz-Srećna koza 380g\nKozji sir sušeni paradajz-Srećna koza 380g količina\n“Srećna koza” je poljoprivredno gazdinstvo iz Velikog Gaja u Banatu, blizu granice sa Rumunijom. Osnovu njihovog asortimana čine polutvrdi punomasni kozji sirevi. Sirevi se prave od kozjeg mleka, na farmi gde o kozama vode računa vrhunski znalci koji čine sve da koze budu ‘Srećne koze’, a mleko vrhunskog kvaliteta!\nPunomasno kozije mleko,\nPrirodno teleće sirilo,\nStarter kulture za sir,\n54%-69% VuBM sira.\nBudite prvi koji će napisati recenziju za „Kozji sir sušeni paradajz-Srećna koza 380g“ Odustani od odgovora\nPremium-tvrdi kravlji zreo sir sa zrenjem minimum 6 meseci 250 gr\n605 рсд Dodati u korpu\n550 рсд Dodati u korpu


Slovenačke banke u prvih osam mjeseci povećale čistu dobit 17% – Bankar.me\nOctober 23, 2018 BANKE, REGION, REGION, SVE VIJESTI 1 Comment\nNa rast profitabilnosti banaka koje posluju u Sloveniji uticalo je više faktora. Neto prihodi od kamata u porastu su od maja ove godine i imaju solidan rast, operativni troškovi stagniraju, a istovremeno banke za poslovanje sve više oslobađaju sredstva koja su ranije morale da izdvajaju za revalorizaciju loših kredita i rezervacije, navodi se u izvještaju Banke Slovenije.\nPrihod od kamata u osam mjeseci povećan je za 3,4 posto, a nekamatni prihod za 7,2 posto. Troškovi poslovanja u prosjeku su smanjeni za 0,5 posto prema lani, a oslobođeno je i 59 miliona eura koje su lani rezervirale zbog neoperativnih kredita.\nUkupni bilans banaka povećan je u godinu dana za 600 miliona eura i iznosi 38,5 milijardi eura, što je povećanje od 3,3 posto.\nKvalitet portfolija banaka ostaje je na istom nivou kao lani, s 4,6-postotnim udjelom neprofitabilne izloženosti, a udio problematičnih kredita malo je smanjen i iznosi 6,4 posto.\nUprkos rastu kreditne aktivnosti prema stanovništvu, udio neprofitabilne izloženosti i dalje ostaje relativno nizak, pa kod potrošačkih zajmova iznosi 3,3 posto, a kod stambenih 2,6 posto.\nPOJMOVIBanka Slovenije Banke u Sloveniji Slovenačke banke\nPrevious MF odbilo zahtjev MN Invest o razmjeni zemljišta u Valdanosu za zemljište u Nikšiću\nSljedeći Netflix radnicima daje neograničen godišnji odmor\nRastu kamate, pa rastu i prihodi, ali zato ljudi upadaju u sve vece probleme.


09.01.2020 u 13:36\nPovodom puštanja u rad gasovoda Turski tok, čiji će jedan krak ići i do Srbije, nemačka štampa ocenjuje da Turska želi da postane energetsko raskršće, kao i da će gasovod povećati postojeću zavisnost od ruskog gasa. Nemački „Zidojče cajtung” navodi da je Turski tok sagradio Gazprom - za ruski gas koji za sada teče u Tursku i dodaje da će novi gasovod tamo povećati već postojeću zavisnost od ruskog od gasa. List objašnjava i da bi jedna druga, skoro gotova cev, trebalo da potom isporučuje ruski gas preko Bugarske i Srbije - i u Evropu\n08.01.2020 u 15:10\nTurski tok će se isplatiti za 10 do 12 godina\nPredsednik Srbije Aleksandar Vučić izjavio je danas da će Srbija tranzitom gasa kroz „Turski tok” za 10 do 12 godina vratiti sav novac koji je u njega uložila. Vučić je nakon otvaranja „Turskog toka” u Istanbulu kazao da će realizacija tog projekta obezbediti napredak industrije, privrede, kao i jeftinije gorivo i energetsku bezbednost, prenosi Beta. Naveo je da će „Turski tok” u Srbiji imati kapacitet 13 milijardi kubnih metara i dodao je da će se iz Srbije, pored Mađarske, račvati i ka Bosni i Hercegovini i drugim zemljama Balkana. Vučić je ranije danas izjavio da očekuje da će se Srbija spojiti na „Turski tok” u maju ili septembru 2020. godine. Deonica gasovoda „Turski tok” kojim gas ide od ruske Anape do turskog mesta Kijikej cevima ispod Crnog mora danas je\n05.01.2020 u 16:14\nRusija počela da šalje gas „Turskim tokom”\nSOFIJA - Rusija je počela da šalje gas Bugarskoj, Grčkoj i Severnoj Makedoniji putem novog gasovoda „Turski tok”, objavio je „Bulgartransgaz” navodeći da je to način da se smanji isporuka preko Ukrajine. Rusija gradi „Turski tok” i radi na udvostručenju kapaciteta gasovoda „Severni tok” kojim gas šalje preko Baltičkog mora u Nemačku u sklopu planova da zaobiđe Ukrajinu ka evropskom tržištu. „Isporuke ruskog gasa ne samo za nas, nego i za Grčku i Severnu Makedoniju idu putem nove ulazne tačke (na našoj granici s Turskom)”, rekao je direktor Bulgartransgaza Vladimir Malinov, za bugarski nacionalni radio BNR. Ruski Gasprom počeo je da šalje oko 3 milijarde kubnih metara gasa Bugarskoj putem Turskog toka 1. januara zamenivši dotadašnju rutu preko Ukrajine i Rumunije, prenosi


Glumica Mira Banjac sinoć otvorila Festival profesionalnih pozorišta Vojvodine • ZRENJANIN DANAS\nGlumica Mira Banjac sinoć otvorila Festival profesionalnih pozorišta Vojvodine\nBy Redakcija on 05/04/2022\nGlumica Mira Banjac sinoć je u zrenjaninskom Narodnom pozorištu “Toša Jovanović” otvorila 71. Festival profesionalnih pozorišta Vojvodine, a koji će trajati do 11. aprila.\nU sklopu pratećeg programa u Savremenoj galeriji otvorena je i izložba “Lica Mire Banjac”, autora Zorana Maksimovića.\nMira Banjac kazala je da je za nju izuzetna čast i zadovoljstvo biti u Zrenjaninu, posebno jer je na festivalu vojvođanskih pozorišta primila svoje prvo značajnije priznanje, a koje joj je uručio Todor Manojlović.\nVršilac dužnosti direktora zrenjaninskog pozorišta Dejan Karlečik kazao je da je Festival profesionalnih pozorišta Vojvodine od svojih prvih godina do danas jedino u Zrenjaninu bio organizovan više od tri godine zaredom.\n“Razlog tome je spremnost pozorišta da bude domaćin, žeđ naše publike za dobrim pozorištem, ali i rešenost Grada Zrenjanina, osnivača našeg pozorišta da unapredi svoju kulturnu ponudu i postane centar pozorišnog života svakoga aprila” rekao je Karlečik.\nZamenik gradonačelnika Saša Santovac se u ime Grada Zrenjanina zahvalio Narodnom pozoritu “Toša Jovanović” jer, kako je naveo, 25. put organizuje ovaj najstariji pozorišni festival u regionu.\nPrve večeri izvedena je drama na mađarskom “Živi pesak” Narodnog pozorišta Subotica.\nOvogodišnji 71. festival održava se pod sloganom „Sve pozorišne mašine – priče, slike, afekti, a selektor dr Vlatko Ilić profesor FDU iz Beograda odabrao je devet predstava među kojima i tri dečija komada.


Jeftini letovi iz Zhaotong do Jemena - Avio karte Zhaotong Jemen - eSky.rs\nAvio karte iz Zhaotong\nAvio karte iz Zhaotong do Jemena\nPretražite letove iz Zhaotong do Jemena\nProverite najbolje prilike za letove iz Zhaotong do Jemena\n✔ Postoje li posebne ponude za letove iz Zhaotong do Jemena na eSky.rs?\n✔ Mogu li se pobrinuti za osiguranje prilikom rezervacije leta iz Zhaotong do Jemena?\n✔ Ako rezervišem let iz Zhaotong do Jemena, mogu li da rezervišem ujedno i smeštaj?\n✔ Koje avio-kompanije nude letove iz Zhaotong do Jemena?\nBudite sigurni, da na eSky.rs ponuda letova iz Zhaotong do Jemena uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Zhaotong\nJeftini letovi do Kine Jeftini letovi iz Kine Jeftini letovi za Ćinhuangdao Jeftini letovi iz Ćinhuangdaoa Jeftini letovi za Linćeping Jeftini letovi iz Linćepinga\nJeftini letovi do Farskih Ostrva Jeftini letovi iz Farskih Ostrva Jeftini letovi do Villahermosa Carlos Perez Jeftini letovi od Villahermosa Carlos Perez


Biatlon: Najbolje mesto osvojio naš Damir Rastić (95.mesto) | www.SJENICA.com\nBiatlon, SP: Johanes Bo slavio u sprintu, Rastić 95.\nNorveški biatlonac Johanes Tingnes Bo osvojio je danas zlatnu medalju u sprintu na 10 kilometara na Svetskom prvenstvu u Kontiolahtiju, u Finskoj, dok je najbolji od četvorice reprezentativaca Srbije bio Damir Rastić koji je zauzeo 95. mesto.\nJohanes Tingnes Bo je do titule planetarnog prvaka došao vremenom od 24 minuta, 12 sekundi i osam desetinki, ostvarivši jedan promašaj na strelištu.\nKanađanin Nejtan Smit je uz jedan promašaj i kašnjenje od 12,1 sekundi bio drugi, dok je Tarjei Bo iz Norveške, stariji brat svetskog šampiona, pogodio sve mete i osvojio treće mesto sa 25,3 sekundi zaostatka.\nNajbolji predstavnik Srbije Damir Rastić je u konkurenciji 129 takmičara bio 95. sa 4:49,2 minuta slabijim vremenom od pobednika (četiri promašaja), a Edinu Hodžiću pripala je 104. pozicija uz zaostatak od 5:55,9 minuta (tri promašaja).\nDejan Krsmanović je kao 120. ušao u cilj (zaostatak 8:10,5 minuta, šest promašaja), dok je Ajlan Rastić završio na 122. mestu (zaostatak 8:29,5 minuta, sedam promašaja).\nReprezentativi Srbije će ponovo na stazu 12. marta, kada je na programu individualna trka na 20 kilometara.\nTagged 95.mesto Ajlan Rastić Biatlon Damir Rastić Edin Hodžić finska mart 2015 mesto Najbolje osvojio reprezentativci srbije sjenica sjenicani\nOne thought on “Biatlon: Najbolje mesto osvojio naš Damir Rastić (95.mesto)”\nPovratni ping: Biatlon: Najbolje mesto osvojio naš Damir Rastić (95.mesto) - www.SJENICA.net\ndec 2, 2021, 20:37


Pregovori o početku emitovanja u Srbiji, kako kažu izvori "Blica", trajali su gotovo godinu dana.\n- Pre godinu dana smo počeli, a intenzivno smo pregovarali šest meseci i konačno smo se dogovorili. "Euronews" otvara regionalnu kancelariju u Beogradu – kaže naš izvor upoznat sa detaljima potpisanog ugovora.\nKako saznajemo, ugovor o emitovanju potpisan je prošle nedelje, ali je do svih ostalih detalja juče bilo nemoguće doći.\n- Sve vreme dok su pregovori trajali samo tri osobe su znale detalje, kako ništa ne bi iscurilo dok zvanično ne bude saopšteno - kaže naš izvor.\nKako saznajemo u diplomatskim krugovima, Majkl Piters biće u delegaciji Makrona koja stiže danas u poslepodnevnim satima u Beograd. Glavna tema razgovora Makrona i predsednika Srbije Aleksandra Vučića biće evropske integracije Srbije, a kako saznaje "Blic", Srbija i Francuska potpisaće 24 različita sporazuma o saradnji.\nMakron će sa svojom delegacijom sleteti na Aerodrom "Nikola Tesla" nešto posle 15 časova, uz pratnju aviona Vojske Srbije. Na aerodromu će otkriti ploču koja treba da označi početak procesa modernizacije od kada je aerodrom preuzela francuska kompanija "Vansi". Potom će biti organizovan doček uz najviše vojne počasti.\nNakon obilaska izložbe Arhiva Srbije o odnosima dve države u periodu od 1804. do 1918. godine, biće upriličen tet-a-tet sastanak francuskog i našeg predsednika, kao i sastanci delegacija dve strane i obraćanje medijima.\nZa kasne popodnevne sate u planu je polaganje venca na Srpsku kosturnicu i Spomenik braniocima Beograda.\nMakron će položiti cveće na grob Milunke Savić, gde će ga dočekati njeni potomci, a zatim će položiti venac i na Spomenik zahvalnosti Francuskoj. Dvojica državnika trebalo bi i da prošetaju prestonicom, a očekuje se da će to ispratiti veliki broj građana.\nMakron će posetiti samo Srbiju i neće ići ni u jednu drugu zemlju regiona, kao ni u Prištinu. Na taj način šalje se poruka da Francuska na Srbiju gleda kao na ključnog igrača u regionu, posebno u trenutku kada su odnosi te države sa albanskim rukovodstvom na Kosovu u lošoj fazi.\nDesetine francuskih specijalaca i srpska policija i vojska\nTokom posete Beogradu Makron će imati najviše mere bezbednosti. Dok bude u našoj prestonici, o njegovoj bezbednosti brinuće 4.000 policajaca i pripadnika vojske, među kojima će biti i snajperisti. Prethodnih dana u Srbiju je doputovalo i nekoliko desetina francuskih specijalaca koji su pažljivo obilazili rutu kojom će se gost iz Francuske kretati.\nPoseta u decembru otkazana zbog "žutih prsluka"\nEmanuel Makron je najpre u Srbiju trebalo da dođe krajem prošle godine, ali je poseta tada otkazana zbog problema koje je imao u svojoj zemlji. Predsednik Aleksandar Vučić tada je rekao "da smo se spremali za njegovu posetu i želeli da pokažemo gostoprimstvo, ali zbog unutrašnjih problema on je zamolio da odložimo posetu".\nVučić: dobar Put ka višim nivoima saradnje\nPredsednik Vučić izjavio je da ova poseta predstavlja potvrdu da su Srbija i Francuska na dobrom putu da dostignu više nivoe saradnje.\n"Posle bezmalo dve decenije, prvi predsednik Francuske u poseti Srbiji, i to u godini u kojoj obeležavamo 180-godišnjicu diplomatskih odnosa. Dolazi u Beograd, u jedan od samo pet gradova van Francuske ovenčanih ordenom Legije časti, koji je srpska prestonica zaslužila "za žrtve, hrabrost i veličanstven otpor u Velikom ratu", u Beograd koji je jedinstven po Spomeniku zahvalnosti Francuskoj, i u Srbiju, čija je borba za slobodu bila inspiracija jednom Viktoru Igou", napisao je Vučić na Instagramu.\nBeograd dobija ulicu generala De Mondezira\nSkupština grada Beograda će na sednici 25. jula doneti odluku da jedna ulica u glavnom gradu dobije ime generala Pijarona de Mondezira, u znak zahvalnosti za sve što je učinio za Srbiju, najavio je zamenik gradonačelnika Beograda Goran Vesić.\n- General De Mondezir vodio je proces evakuacije iscrpljene srpske vojske sa obala Albanije na Krf, a potom i njene reorganizacije. Prvi marš srpske vojske preko Albanije nazvao je "albanskom golgotom", organizovao je slanje više od 4.000 srpske dece na lečenje, oporavak i školovanje u Francusku, kao i 1.000 srpskih regruta na studije na Sorbonu. Tako je osigurana budućnost srpskog naroda posle albanske golgote i Prvog svetskog rata u kome je stradala većina obrazovanih Srba - naveo je Vesić.\nGeneral Pijaron de Mondezir vodio evakuaciju srpske vojske na Krf\nZamenik gradonačelnika je naglasio da je general De Mondezir nosilac Ordena belog orla prvog stepena, komandirskog krsta Karađorđeve zvezde i Ordena jugoslovenske krune, 11. novembra 1930. godine prisustvovao je otkrivanju spomenika Francuskoj, koji će danas obići predsednici Srbije i Francuske, Aleksandar Vučić i Emanuel Makron.\nSpomenik je delo čuvenog Ivana Meštrovića\n- Predsednici Aleksandar Vučić i Emanuel Makron obratiće se građanima na Beogradskoj tvrđavi i obići obnovljeni Spomenik zahvalnosti Francuskoj, večni simbol srpsko-francuskog prijateljstva, jedinstven u modernoj istoriji sveta - ističe Vesić.\nOn podseća da je spomenik zahvalnosti Francuskoj delo Ivana Meštrovića, otkriven 11. novembra 1930. godine na proslavi Dana primirja, odnosno obeležavanju 12 godina od pobede saveznika u Prvom svetskom ratu.\nOtkrivanje Spomenika zahvalnosti Francuskoj 1930. godine na Kalemegdanu\n- U znak zahvalnosti za sve što je general De Mondezir učinio za Srbiju, Skupština grada Beograda će na sednici koja će biti održana 25. jula, na predlog književnika Milovana Vitezovića i Udruženja književnika Srbije, doneti odluku da jedna ulica u našem gradu dobije ime - Ulica generala Pijarona de Mondezira - naveo je Vesić.


Šta mislimo kada govorimo o outplacement-u? - PDA International Inc.\nŠta mislimo kada govorimo o outplacement-u?\nLjudi grade mreže podrške kao deo svog svakodnevnog života: naša porodica, prijatelji, aktivnosti i radne obaveze daju nam osećaj stabilnosti, a kada jedan od ovih faktora nedostaje, to može uticati na naše učinke i zdravlje.\nAko ovo primenimo na poslovnu sferu, dobijanje otkaza može promeniti naše psihološko zdravlje, osećaj blagostanja, motivaciju i zadovoljstvo našim ciljevima.\nTada se pojavljuje outplacement kao način za rešavanje ove situacije. To je proces prevođenja talenata iz organizacije u drugu kompaniju, prema njihovom profesionalnom profilu i planu karijere. Ova metoda takođe podrazumeva i psihološku pomoć kako bi se kandidati bolje nosili sa gubitkom posla, što inače izaziva veoma visok nivo stresa.\nVažno je da tehnika outplacement-a bude praćena strategijama psihološke podrške za ove saradnike, s obzirom da neke osobe koje se suočavaju sa gubitkom posla mogu patiti od anksioznosti, depresije, manjka samopouzdanja i čak mogu da pate od bolesti zavisnosti.\nKako se outplacement primenjuje?\nKorak 1. Procena: u ovom koraku, stručnjaci za ljudske resurse će biti zaduženi da otkriju najbolje osobine i sposobnosti zaposlenog, kao i istražuju njihove prilike za razvoj i potencijal.\nKorak 2. Opcije: ovde se kandidat upoznaje sa nekoliko scenarija koje može izabrati, da svoje ciljeve realizuje u drugoj organizaciji, ili kroz samozapošljavanje.\nKorak 3. Akcioni plan: u ovom koraku kandidatu se predstavljaju koje je potrebno da preduzme, prema scenariju koji je izabran u prethodnom koraku.\nKorak 4. Psihološka podrška: ovaj korak je od vitalnog značaja za održavanje kandidata usmerenim na postizanje svojih ciljeva i sagledavanje ove situacije kao prilike.\nOd vitalne je važnosti da organizacija pokazuje koliko vrednuje doprinos svakog talenta kako bi ih motivisala, poboljšala zadržavanje i demonstrirala upravljanje kvalitetom u oblasti ljudskih resursa.\nOd talenta do kandidata u tranziciji\nRazličitost kao organizaciona kultura\nBudućnost rada: 6 trendova koji će promeniti svet rada posle Covid-19\n5 ključnih kompetencija efektivnih menadžera\nKako efikasno voditi daljinski tim\nDa li gradimo karijeru? Ili se prilagođavamo očekivanjima?\nKreiranje posla u digitalnom svetu


Radionica "Istražimo i upoznajmo prirodu" | Fee Srbija\nFee Srbija >> Eko-škole >> Radionica „Istražimo i upoznajmo prirodu“\nRadionica „Istražimo i upoznajmo prirodu“\nStudenti Visoke škole primenjenih strukovnih studija iz Vranja, 18.11.2016.god., održali su veoma uspešnu radionicu „Istražimo i upoznajmo prirodu“ u okviru edukativnog dela Grin festivala koji je održan u Beogradu. Zajedno sa profesorkom Ivanom Krulj i asistentkinjom Jovanom Džoljić, buduće mlade naučnike i borce za zdravu životnu sredinu iz osnovne škole „Ruđer Bošković“ kroz igru su upoznali sa osnovnim zakonima koji vladaju u prirodi. Kroz kreativne radionice, priču i igru, budući zaštitari zaključili su da se problemi sa kojima se svi danas suočavamo mogu ublažiti ukoliko sami promenimo navike.\nNa Grin festivalu, Visoka škola primenjenih strukovnih studija iz Vranja predstavila se i na izložbenom delu festivala „Greensquare“ zajedno sa još 107 izlagača. Izloženi „Eko-delfin“ je privukao veliku pažnju posetioca festivala. Rad „Eko-delfin“ proglašen je najboljim grupnim radom u najstarijoj uzrasnoj kategoriji na Eko-paket kreativnom konkursu 2016. godine. Za osvojeno prvo mesto, škola je osvojila nagradu u iznosu od 100.000 dinara.\nIstog dana, studenti i profesori obišli su i Istorijski muzej Srbije i posetili multimedijalnu izložbu „Sveti Sava Sprski“ i interaktivnu izložbu „Pupin i Tesla na istom putu“. Izložba o Mihajlu Idvorskom Pupinu i Nikoli Tesli, na kojoj je prikazan život dvojice naših istaknutih naučnika koji su ostavlili neizbrisiv trag u istoriji svetske nauke ali i u svim oblastima ljudskog stvaralaštva, privukla je veliku pažnju svih posetilaca pa i samih studenata.


Knjaževac : Dvopredjno pletenje vunenih čarapa upisano u nacionalni registar nematerijalnog kulturnog nasledja.. - Knjaževačke vesti\nHome / Knjaževac / Knjaževac : Dvopredjno pletenje vunenih čarapa upisano u nacionalni registar nematerijalnog kulturnog nasledja..\nKnjaževac : Dvopredjno pletenje vunenih čarapa upisano u nacionalni registar nematerijalnog kulturnog nasledja..\nU Zavičajnom muzeju u Knjaževcu čuva se izuzetno vredna kolekcija dvopređnih čarapa Timoka. Muzej dvopređnih čarapa Timoka iz perioda od 18. do 20. veka, jedinstvena je zbirka u svetu. Raznovrsne u ornamentalnom komponovanju, maštovite u stilizaciji i koloristički bogate, dvopređne čarape su izraziti predstavnici folklorne „naivne“ umetnosti. Ova zbirka proglašena je još 1965. godine spomenikom kulture Srbije.\nZavičajni muzej Knjaževac , uz podršku Ministarstva kulture i informisanja, već tri godine, kroz svoju radionicu tradicionalnih zanata, podstiče mlade da nauče i usvoje tehniku dvopređnog pletenja i sačuvaju je od zaborava.\nPrevious: Suze i drama u Knjaževcu\nNext: Velika akcija Porodičnog centra u Knjaževcu – Darujmo porodilište !


LEGENDE BEZ "UŠATOG" TROFEJA: Praznih šaka ostali Ronaldo, Bufon, Toti... - Smedia\n26.05.2018 | 17:50\nLEGENDARNI srebrni pehat Lige šampiona je želja svih fudbalera koji loptu kotrljaju po evropskim terenim, a mnogima od njih on ostaje nedosanjan san, bez obzira na veličinu i fudbalskog umeća i kluba za koji nastupaju.\nBorba za ovogodišnji "ušati" pehar vodiće se u Kijevu, a priliku da osvoje ovaj trofej imaće Real i Liverpul. Da će finalnu borbu vojevati neke druge ekipe, ove sezone najviše su možda želeli navijači Juventusa. Ovo je trebalo da bude sezona za pamaćenje za njihovog ljubimca, legendarnog Đanluiđija Bufona.\nŽelje su bile jedno, ali je realnost bila surova prema čuvenoj jedinici "stare dame". Za 40-godišnjeg golmana 2018. je trebalo da bude godina u kojoj će se s reprezentacijom Italije...\nOBJAVLJENO: Zna se protiv koga i kada TAČNO u sredu igra Novak (FOTO)\n(UŽIVO) AMERIKANAC PRVI NA PUTU DO TROFEJA U LONDONU: Đoković - Izner (21.05)\nSrpski teniser Novak Đoković igra protiv Amerikanca Džona Izneraprvi meč na Završnom mastersu u Londonu.


"VIDEĆEMO ŠTA ZNAJU ĐACI IZ SRPSKE" Ministarstvo prosvete RS o rezutatima PISA testiranja\nMinistarstvo prosvete i kulture RS smatra veoma korisnim objavljene rezultate PISA testiranja, jer mogu da posluže kao putokaz za unapređenje obrazovnog sistema, poručili su za Srpskainfo iz ovog ministarstva, a povodom objavljivanja PISA rezultata za BiH koji su šokirali i najveće pesimiste.\nPodsećamo, jutros objavljeni rezultati u svetu najprestižnijeg vrednovanja učeničkih dostugnuća pokazali su da je svaki drugi 15-godišnji đak iz BiH funkcionalno nepismen. Polovina đaka iz BiH, koji su mahom učenici prvog razreda srednje škole, pokazalo je testiranje, nije u stanju da samostalno funkcioniše, ni u privatnom životu ni u nastavku školovanja, jer ne razume kako treba ni svoj maternji jezik, ni ni elementarne prirodne fenomene, a matematička pismenost im je najslabija karika. BiH je, ranigrana kao 62. od ukupno 79 ocenjenih zemalja, ali i kao skoro najlošija na Balkanu.\nIz Ministarstva prosvete RS, međutim, poručuju da su “posebno zadovoljni”, što će Republika Srpska dobiti rezultate testiranja, koji se odnose samo na Republiku Srpsku i škole iz RS koje su učestvovale u testiranju, jer je to validan pokazatelj kakvim znanjem, veštinama i kompetencijama raspolažu učenici iz Srpske.\n– Takvi pokazatelji bi olakšali rad našim reformskim timovima zaduženim za poboljšanje kvaliteta obrazovnog sistema – poručuju iz Ministarstva prosvete RS i podsećaju da je “Republika Srpska već pokrenula reformski proces koji će razviti ‘novu školu za novo doba’, što podrazumeva inovirane nastavne planove i programe, stručne edukacije nastavnika i stručnih saradnika, stimulativno okruženje.”\nNEPISMENI, ALI PRAVEDNI I "AKADEMSKI OTPORNI" Šta je PISA testiranje otkrilo o obrazovanju u BiH\n– Sve to će pratiti savremene učionice, te digitalizovani udžbenici, a krajnji cilj je ostvarivanje ishoda učenja baziranih na kritičkom razmišljanju učenika kako bi bili osposobljeni za primenu naučenog znanja i stečenih kompetencija. Suština reformi je da učenici dobiju primenjivo znanje u daljem životu. Cilj nam je veća primena novih tehnologija u obrazovanju i digitalizacija udžbenika te jačanje kreativnosti, inovativnosti i kritičkog promišljanja što su neki od ključnih segmenata koji se vrednuju kroz PISA testiranje – poručuju iz Ministarstva prosvete RS.\n(Ne)pismnost i zadovoljstvo životom\n- Zanimljivo je da su učenici u BiH iskazali visok procenat zadovoljstva životom u sredinama u kojim žive i da je taj procenat znatno viši u odnosu na učenike iz razvijenijih zemalja, koji imaju daleko bolje razvijenu funkcionalnu pismenost, ali su nezadovoljni – ističu u Ministarstvu prosvete RS u komentaru PISA rezultata za Srpskainfo.\nministarstvo prosveta i kulture RS


ARKUS: Voša igra za istoriju – Rukometni klub Vojvodina\nARKUS: Voša igra za istoriju\nRukometaše Vojvodine očekuje najvažnija utakmica u sezoni. Na Slanu Baru dolazi Partizan, drugoplasirani tim ARKUS lige. Voša je ubedljivo prva sa čak pet bodova više, tri kola pre kraja šampionata i našim rukometašima dovoljan je i bod za osmu uzastopnu, ukupno devetu titulu prvaka Srbije. Utakmica koja se igra u subotu, 15. maja, počinje u 17 i 30, uz direktan prenos na RTV1.\nŽelimo da nastavimo pobedničku seriju. Želimo da pobedimo sa što većom razlikom. Želimo sve pobede do kraja jer želimo da pokažemo koliko smo dominantni ove sezone. Naravno, to su želje, nije to lako ostvariti na terenu, ali moji igrači su tu da pokažu da zaslužuju dres Vojvodine koji obavezuje da se ostavi i poslednja kap znoja za ovaj klub. Očekujem borbenost i zalaganje u svakoj sekundi bilo da je prva ili 59:59 – kaže trener Boris Rojević.


SAD možda odobre saradnju sa Huavejem već za dve nedelje? - Nova ekonomija\nSAD možda odobre saradnju sa Huavejem...\nSjedinjene Američke Države možda već za dve sedmice odobre kompanijama iz SAD da prodaju svoje proizvode kineskom Huaveju (Huawei), javlja Rojters pozivajući se na visokog američkog zvaničnika koji je želeo da ostane anoniman.\nNajveći svetski proizvođač opreme za telekomunikacije Huavej je od maja ove godine na crnoj listi SAD, što znači da je američkim kompanijama zabranjeno da toj firmi prodaju robu i usluge bez prethodne dozvole Vlade.\nDo sada se smatralo da će ove dozvole biti automatski odbijane, ali situacija je počela da se menja nekon sastanka predsednika SAD Donalda Trampa sa predsednikom Kine Si Đinpingom prošlog meseca.\nTramp je tada najavio mogućnost da američke firme prodaju svoje proizvode Huaveju, a nedavno je i državni sekretar trgovine Vilbur Ros rekao da će dozvole biti izdate u slučajevima kada ne postoji pretnja po nacionalnu bezbednost.\nKako navodi Rojters, do ove promene doveli su uspešno lobiranje industrije čipova i politički pritisak Kine. Dva američka proizvođača čipova potvrdili su za Rojters da će se prijaviti za dozvole da prodaju Huaveju.\nHuavej je u 2018. godini potrošio 70 milijardi američkih dolara na kupovinu komponenti, od čega je 11 milijardi otišlo američkim kompanijama kao što su Intel, Qualcomm i Micron Technolgy.\nKako je pisao Blumberg, ove firme imaju dosta da izgube zbog sankcija, kao i Nvidia, AMD, Broadcom i Xilinx.\nOsnivač i generalni direktor kineskog tehnološkog giganta Huavej, Ren Žengfej, izjavio je u junu da će ta kompanija prihodovati oko 30 milijardi američkih dolara manje u naredne dve godine zbog američkih sankcija.\nKineski premijer nudi „maslinovu granu“ Trampu ...\nOdlazak glavnog dizajnera smanjuje vrednost Epl...\nHrvatska najmanje otporna na efekte sukoba SAD-...


Bundesliga pauzira sezonu do 2. aprila - BIGportal.ba\nBundesliga pauzira sezonu do 2. aprila\n13 Marta, 2020 13 Marta, 2020 124\nNemačka Bundesliga suspendovaće sezonu u svoja dva najviša ranga do 2. aprila, zbog pandemije koronavirusa.\nPredsedništvo Nemačkih liga je u petak ujutru razmatralo efekte koronavirusa i predložilo prekid takmičenja u Bundesligi 1 i Bundesligi 2.\nPredlog je prosleđen Generalnoj skupštini lige koja će zasedati u ponedeljak i kada se očekuje zvanična suspenzija fudbala u Nemačkoj do 2. aprila, uključujući reprezentativni termin.\nIako se spekulisalo o okončanju sezone, cilj je da se sezona završi do leta, koliko je moguće sa sportske strane, posebno jer bi rani kraj sezone bio finansijski poguban za neke klubove.\nNakon ove odluke Bundeslige, to znači da su suspendovana skoro svi veliki evropski šampionati – Serija A, LaLiga, Liga 1.\nČeka se još odluka Premijer lige koja će verovatno već tokom dana takođe da suspenduje šampionat, nakon što je igrač Čelsija Kalum Hadson-Odoi bio pozitivan na koronavirus, a ceo tim Evertona se samoizolovao zbog sumnje u zarazu na “Gudisonu”.\nStariji muškarac se objesio na obali Vrbasa u Banjaluci\nNema kraja malerima: Dembele do novembra u autu\nMedvedev rutinski do četvrtfinala Majorke\n[…] do 4. aprila* Fudbal – Nema Lige šampiona i Lige Evrope sledeće nedelje* Fudbal – Bundesligaši od utorka na “raspustu” do 2. aprila * Fudbal – Jedan fudbale Evertona ima simptome slične koronavirusu. Zbog toga je kompletan prvi […]


► Infostan: Zbog štrajka u Pošti novi rok za popuste\n"Infostan" je danas obavestio korisnike da je zbog štrajka JP "Pošta Srbije" produžen rok za korišćenje popusta na novembarske račune objedinjene naplate do 20. decembra, prenosi RTS.\nJKP "Infostan tehnologije" je, kako se navodi, uradilo obračun i štampu novembarskih računa na vreme, ali je zbog kašnjenja u preuzimanju pošiljaka od strane JP "Pošta Srbije" i dostavi računa na kućne adrese korisnika, to preduzeće izašlo u susret korisnicima kako ne bi bili oštećeni.\nRok dospeća popusta pomeren je na 20. decembar, kako bi svi korisnici koji ostvaruju popuste pri plaćanju od pet, šest i sedam odsto stigli na vreme da plate račune.\nKorisnici na sajtu preduzeća, u delu onlajn upit stanja mogu preuzeti elektronsku kopiju računa i sa njom izvršiti plaćanje, ne čekajući da im račun stigne redovnom poštom na kućnu adresu.\nUz račun Infostana, brošura sa sloganom SNS\nUz decembarski i januarski račun za Infostan, na adresu velikog broja beogradskih domaćinstava stigla je i brošura koja aludira na predizborni slogan Srpske napredne stranke iz 2018. godine.\nDogovor o prekidu štrajka zaposlenih u Pošti Srbije postignut je danas posle razgovora potpredsednika Vlade i ministra unutrašnjih poslova Nebojše Stefanovića sa zaposlenima u tom javnom...


Eder - Blic Sport\nJUNAK I TRAGIČAR DANA Brazilac novi ljubimac Italijana, Vida rastužio Hrvatsku\nOsmi dan Evropskog prvenstva je za nama, a ovaj petak doneo je novog junaka i tragičara šampionata u Francuskoj - italijanskog napadača Edera i hrvatskog defanzivca Domagoja Vidu.\nProblem za Mihajlovića: Kraj sezone za Edera\nNapadač Sampdorije i reprezentacije Italije Eder propustiće ostatak sezone zbog povrede kolena.\nFudbalski klub Sampdorija ponudiće novi ugovor Ederu, koji bi ga zadržao u tom klubu do 2021. godine, preneli su italijanski mediji.\nKonte: Igrači rođeni van Italije da igraju za državni tim, šta fali?\nSelektor reprezentacije Italije Antonio Konte rekao je da bi strani fudbaleri italijanskog porekla trebalo sami da odluče da li će igrati za "azure".\nEder: Mihajlović nam je preneo pobednički mentalitet i igračke osobine


Hoće li stranke u Srpskoj jedinstveno odgovoriti Incku? :: Dešavanja u Bijeljini ::\nHoće li stranke u Srpskoj jedinstveno odgovoriti Incku?\nPeticiju je potpisao i Milorad Dodik, član Predsjedništva BiH i lider SNSD-a, koji je rekao da je pokretanje peticije otpor prema anticivilizacijskoj odluci Incka, istovremeno pozivajući sve pojedince i organizacije da to učine.\nTakođe, predstavnicima međunarodne zajednice poručio je da reaguju i ponište Inckov "osvetnički akt" i vrate BiH u kakvu-takvu stabilnost, jer u suprotnom Srpskoj nije ostavljen izbor i da se onda ne treba čuditi koracima koje će preduzeti.\nIpak, i SNSD i SDS, ali i predstavnici ostalih parlamentarnih političkih partija, na sutrašnjem sastanku koji je sazvao Nedeljko Čubrilović, predsjednik NS RS, pokušaće postići jedinstvo i doći do zajedničkog odgovora na Inckovu odluku. Na jedinstveno SNSD poziva već danima, međutim pitanje je kako će se sve završiti, jer u opozicionim partijama kažu da vlast osim "jalovih zaključaka NS RS" ne nudi ništa, dok Milan Radović, zamjenik predsjednika SDS-a, kaže da bi za srpsko jedinstvo prvi korak trebalo da bude prelazna i stručna vlada bez dominantnog uticaja SNSD.


Datum kreiranja: 25 februar 2011\n(Zakon o bezbednosti i zdravlju na radu Sl.glasnik RS br.101/2005 ,u vezi sa članom 80. stav 2 Zakona o radu Sl.-glasnik RS br.24 / 2005.i 61/05)\nPitanje: Da li se povredom na radu / izvrnućem stopala desne noge krećući se po krugu preduzeća / može smatrati povreda nastala u toku radnog vremena i da li u tom slučaju postoji odgovornost poslodavca kada je poslodavac jasno označio zabranu prolaza preko navedenog prostora?\nOdgovor: U slučaju kada je poslodavac preuzeo sve preventivne mere u cilju obezbeđenja radne okoline isticanjem vidljivih oznaka o zabrani prolaza navedenom površinom (travnjakom, stazom,šahtom, delom dvorišta, hodnika, stepeništa, sprata zgrade i dr.) postavljanjem jasnih oznaka –znakova, tabli ili zaštitnih traka kojim se zaposleni jasno upozoravaju o zabrani kretanja na označenom prostoru, u slučaju, kada se zaposleni istih nije pridržavao , poslodavac nije odgovoran za povredu zaposlenog na radu u smislu Zakona o bezbednosti i zaštiti na radu.\nZakonom o radu svim zaposlenima obezbeđena je opšta i poseba zaštita gde se opšta zaštita odnosi na sve zaposlene, bez obzira na pol, godine starosti, materinstvo i drugo neko svojstvo zaposlenih u cilju da se obezbede uslovi za rad i da se nastoji da se otkolone štetna dejstva koja određeni posao može da prouzrokuje preduzimanjem određenih mera kojima se stvaraju uslovi za bezbedan rad ili se otklanjaju i sprečavaju uzroci koji mogu da ugroze život i zdravlje zaposlenih. To su obaveze poslodavca načelno utvrđene članom 80. stav 1 Zakona o radu dok se same opšte mere zaštite utvrđuju Zakonom o bezbednosti i zdravlju na radu od 29.11.2005.g.\nZakonom o radu članom 80. stav 2 utvrđena je obaveza zaposlenih da poštuju propisane mere o bezbednosti i zdravlju na radu i obaveza da obaveste poslodavca o svakoj vrsti potencijalne opasnosti koja utiče na bezbednost i zdravlje na radu. Znači Zakon o radu nalaže da je zaposleni dužan da poštuje propise o bezbednosti i zaštiti života i zdravlja na radu.\nZakonom o bezbednosti i zdravlju na radu Republike Srbije utvrđuju se mere kojima se obezbeđuje bezbedan rad, kretanje i boravak u radnoj sredini i radnom mestu. Zakon članom 9. posebno navodi obavezu za poslodavca da je dužan da radnu okolinu (nezavisno od radnog mesta) učini bezbednom za zdravlje zaposlenog. U skladu s navedenim, organi poslodavca (odbori za bezbednost i zaštitu na radu sa ovlašćenim stručinm licima ing.zaštite) određuju i primenjuju mere zaštite koje smatraju neophodnim. Propisane mere zabrane prolaza, zadržavanja ili prelaska preko određenih radnih površina u krugu poslodavca (zbog prisutnih elektro i energetskih instalacija, podzemnih rezervoara, spremišta, blizine pumpi, skladišata goriva, gasova i dr.) za zaposlene su obaveza da ih se pridržava pa u slučaju nepridržavanja istih od strane zaposlenog u slučaju njihovog povređivanja poslodavac ne snosi nikakvu odgovornost u smislu ovog zakona.\nKako je u konkretnom slučaju u krugu preduzeća JP radnjom uviđaja utvrđeno da je u krugu poslodavca na određenoj radnoj površini oko gasne pumpe i njenih instalacija, jasno postavljenim položenim trakama izvršeno ograđivanje dela kruga sa oznakama zabrane prelaza i prolaza svim licima to iz razloga nepridržavanja propisane mere za povredu koja je nastala po zaposlenog, poslodavac nije odgovoran niti se ista povreda može smatrati povredom na radu u smislu zakona.\nPitanje naknade štete po osnovu obaveznog osiguranja od povreda na radu, profesionalnih oboljenja u vezi s radom u skladu s članom 53 Zakona odvojeno je od pitanja postojanja krivice samog zaposlenog i ona se ne odnosi na poslodavca u cilju da je istu dužan nadoknaditi.


Velika akcija podrške Sberbanke maloj privredi “Vredne vredi podržati” – Bankar.rs\nHome/BANKE/Velika akcija podrške Sberbanke maloj privredi “Vredne vredi podržati”\nSberbank Srbija nastavlja svoju tradiciju podrške maloj privredi kroz akciju „Vredne vredi podržati“. U kampanji pokrenutoj 2017. godine, inicijalno namenjenoj klijentima iz mikro segmenta, ove godine, po drugi put, moći će da učestvuju i klijenti iz segmenta malih preduzeća.\nCilj akcije „Vredne vredi podržati“ jeste da s klijentima ostvari čvrste i dugoročne partnerske odnose, pruži im podršku, bude deo uspešnog razvoja njihovog poslovanja i nagradi lojalnost. Tokom trajanja akcije, svim mikro i malim preduzećima, Sberbank Srbija ponudiće široku lepezu raznovrsnih kreditnih proizvoda, koji će im omogućiti lakši i efikasniji razvoj poslovanja.\nSvi klijenti Sberbanke, koji do 31. oktobra prošire svoju saradnju sa Sberbankom, naći će se u konkurenciji za odlične poklone. Na svečanom proglašenju, najboljim preduzećima u oba segmenta poslovanja, biće dodeljeni: automobil, lap top i mobilni telefon.\nSberbank SBERBANK SRBIJA Beograd


BalkanMagazin :: Uskoro potpisivanje ugovora za izgradnju Južnog toka\nčetvrtak, 23. februar 2012 04:20\nPotpisivanje ovog ugovora "očekuje se u bliskoj budućnosti", saopštio je "Gasprom", koji navodi da je Bajatović potvrdio nameru da potpiše dugoročni ugovor o kupoprodaji ruskog gasa u obimu od oko dve milijarde kubnih metara godišnje.\nPosebno je istaknut značaj skladišta gasa u Banatskom Dvoru, prvog izgrađenog objekta u okviru projekta Južni tok, a Bajatović je ocenio, kako je navedeno u saopštenju, da je zahvaljujući tom skladištu Srbija snizila potražnju gasa tokom ekstremno hladnih dana.\nIzgradnja "Južnog toka" kroz Srbiju trebalo bi da donese našoj zemlji oko pola milijarde evra investicija i 2.200 radnih mesta, dok bi se godišnji prihodi od eksploatacije gasovoda i naplate transporta merili stotinama miliona evra.\nKonačna investiciona odluka o izgradnji "Južnog toka", kao i njegova trasa trebalo bi, kako je ranije najavio Miler, da budu poznate krajem tekuće godine, a odmah potom bi se pristupilo izgradnji gasovoda.\nOn je takođe istakao da se Gasprom, "bez preterivanja", bavi pitanjem projekta Južni tok 24 časa dnevno, kao i da su Evropi neophodni novi koridori za isporuke ruskog gasa bez tranzitnih posrednika.\nUčešće u projektu Južni tok potpisale su vlade Bugarske, Srbije, Mađarske, Grčke, Slovenije, Hrvatske i Austrije.\nJužni tok se realizuje radi razgranavanja isporuka gasa evropskim potrošačima.\nUčesnici tog projekta su ruski "Gasprom", s udelom od 50 odsto, italijanska kompanija "Eni", s učešćem od 20 odsto i nemačka "Vinteršal" i francuska "EdF" sa po 15 odsto udela.\nPlanirano je da se taj gasovod sastoji od četiri linije kapaciteta od po 15,57 milijardi kubnih metara gasa godišnje.\nUvođenje prve linije u rad planirano je za decembar 2015, dok se puštanje punog kapaciteta od 63 milijarde kubnih metara očekuje do 2018. Orijentaciona vrednost "Južnog toka" dostiže 15,5 milijardi evra, od čega je 10 milijardi evra predviđeno za izgradnju podmorske deonice u Crnom moru, a 5,5 milijardi evra za kopnenu deonicu.


Prvi glas Srbije: Koje pesme će pevati finalisti ? : Crveni tepih\nSve smo brži velikom finalu “Prvog glasa Srbije”, a u sutrašnjoj emisiji predstaviće se šest preostalih takmičara: Sara Jovanović, Zoran Stanić, Boris Petrović, Sanja Dimitrijević, Mirna Radulović i Nevena Božović.\nKao i prethodne subote, ispašće još jedan učesnik ovog popularnog muzičkog šoua, tako da ćemo ostati na top 5 pevača. Za razliku od drugih epizoda, ovo finalno veče biće posebno, pošto je set-listu kreirala publika. Naime, gledaoci su izabrali po jednu domaću i stranu numeru za takmičara.\nNajatraktivnija učesnica “Prvog glasa Srbije” Sara Jovanović pevaće numeru “Da te volim”, koju izvodi Aleksandra Kovač. Posebno obećava strana pesma koju je dobila, a u pitanju je hit sa početka osamdesetih “I Love Rock’n’roll” Džoan Džet, a koju je obradila Britni Spirs. Sara Jo će izvesti upravo verziju “princeze popa”.\nZoran Stanić, koga je žiri prošli put pohvalio za doboro izvođenje rok numera, dobio je pesme iz tog muzičkog pravca. Mladi momak iz Inđije pevaće hitove grupe “Kerber” “Bolje da sam druge ljubio” i benda “Kvin” “I Want It All”.\nTakmičar koji je bio najviše kritikovan u prethodnoj emisiji bio je Boris Petrović. Simpatični pumpadžija iz Zrenjanina pokušaće da povrati poverenje žirija izvođenjem numera “Lažem sebe da mogu bez tebe” Bože Nikolića i “Everything I Do I Do It For You”.\nNevena Božović iz Kosovske Mitrovica važi za jednog od favorita “Prvog glasa Srbije”. Ona će otpevati numeru Marije Šerifović “Kada ljubiš anđela” i hit Keli Klarkson “Because Of You”.\nPrema rečima Vlada Georgieva, Mirna Radulović je jedan od tri takmičara koji zaslužuje da bude prvi glas Srbije. Mlada Subotičanka je izborom publike dobila pesme Jelene Tomašević“Oro” i Rijane ” Where Have You Been”.\nI za kraj, Sanja Dimitrijević. Devojka trenutno najpoznatijeg srpskog kaskadera Uroša Ćertićapredstaviće se hitovima Lepe Brene “Poželi sreću drugima” i Vitni Hjuston “Run To You”.


Kantonalni sud u Sarajevu donio je rješenje kojim je određen jednomjesečni pritvor za Srećka Trifkovića, zbog postojanja sumnje da se može dovesti u vezu s ubistvom sarajevskih policajaca Adisa Šehovića i Davora Vujinovića, potvrđeno je Feni u Sudu.\nPrijedlog je to Tužilaštva Kantona Sarajevo (KS) zbog opasnosti da bi osumnjičeni boravkom na slobodi mogao ponoviti krivično djelo, utjecati na svjedoke i prikriti dokaze, te da bi njegovim boravkom na slobodi moglo doći do uznemirenja javnosti.\nSlužbenici Ministarstva unutarnjih poslova KS (MUPKS) su, radeći na rasvjetljavanju krivičnog djela ubistva pripadnika Uprave policije MUP-a KS, pod nadzorom Tužilaštva KS, saslušali i ispitali oko 50 osoba. Većina njih je i kriminalistički obrađena u prostorijama Uprave policije MUP-a KS.\nU sarajevskom naselju Alipašino Polje je u petak rano ujutro u pucnjavi ubijen policajac kantonalnog MUP-a Sarajevo Adis Šehović (46), dok je drugi policajac Davor Vujinović (43) preminuo u bolnici od zadobijenih povreda. Na policajce, koji su bili u službenom vozilu, vatru su otvorile, zasada, nepoznate osobe koje su pokušale ukrasti automobil “golf 6”.


Влади Србије упућен нацрт закона о оснивању Меморијалног центра “Старо сајмиште” | Јадовно 1941. – КУЛТУРА СЈЕЋАЊА\nVladi Srbije upućen nacrt zakona o osnivanju Memorijalnog centra “Staro sajmište”\nNacrt zakona o osnivanju Memorijalnog centra “Staro sajmište” upućen je Vladi Srbije na usvajanje, posle čega bi trebalo da se nađe pred poslanicima u Skupštini Srbije, čime je na Međunarodni dan sećanje na Holokaust učinjen konkretan korak ka realizacije ove ideje stare više godina.\nNacrt ovog zakona, kako je rečeno Tanjugu u Ministarstvu kulture, se bavi osnivanjem ustanove kulture koja će imati muzeološke, obrazovno-vaspitne i naučno istraživačke delatnosti, s ciljem negovanja sećanja na žrtve nacističkog koncentracionog logora na nekadašnjem Beogradskom sajmištu, Jevrejskog logora Zemun i Prihvatnog logora Zemun.\nMemorijalni centar “Staro sajmište” će raditi na rekonstrukciji, adaptaciji i uređenju postojećih autentičnih objekata u prostoru Memorijalnog centra odnosno kulturnog dobra “Staro sajmište” i njegove zaštićene okoline, a pomenutim nacrtom predviđeno je da se utvrdi javni interes za eksproprijaciju nepokretnosti, dodaju iz Ministarstva.\nAmbasadori Nemačke i Izraela u Srbiji, Tomas Šib i Alona Fišer Kam, danas su, gostujući na RTS, rekli da će podržati i pomoći otvaranje ovog Memorijalnog kompleksa nakon što Skupština Srbije usvoji zakon.\nAlona Fišer Kam je kazala da je sve manje živih svedoka koji su preživeli Holokaust, zbog čega je posebno važno da postoje memorijalni centri u kojima će se čuvati sećanje na tu tragediju.\n“Naša ideja je da to bude mesto koje će imati obrazovni karakter za ljude iz čitavog regiona, koji bi učili šta je bio Holokaust, kako bi se i na taj način branili od pokušaja revizije istorije”, rekao je zamenik gradonačelnika Beograda Goran Vesić najavljujući ranije osnivanje ovog centra.\nNacrt o Memorijalnom centru Staro sajmište nakon Javne rasprave\nIzveštaj o sprovođenju javne rasprave za Nacrta zakona o Memorijlanom centru Staro sajmište\nTagovi: Concentration Camp izdvajamo LogorZemun